הוועדה המיוחדת לחיזוק ופיתוח הנגב והגליל, כנסת 25, פרוטוקול מספר 47, 2023-11-07 00:00

מיכאל ביטון: אנחנו מתחילים את הישיבה שלנו שממוקדת בעיר אילת גם בהיבטים של הסיוע הכלכלי של משרדי הממשלה לעיר וגם בהחלטת ממשלה שצריך לקדם עבור העיר הזאת

מיכאל ביטון:  אני רוצה לראות שראש העיר אלי לנקרי נמצא איתנו בזום

אליהו לנקין: אני כאן, אדוני היושב-ראש

מיכאל ביטון: שלום אלי

מיכאל ביטון:  אני אגיד בפתח הדברים כמה נקודות

מיכאל ביטון:  אחר כך ניתן לראש העיר לפתוח ואחר כך משרדי הממשלה יציגו מה בכוונתם לעשות, מה הם עושים מיידית

מיכאל ביטון:  לחלק אישרתי להיות בזום

מיכאל ביטון:       העיר אילת היא חזית רצינית של מדינת ישראל בכמה היבטים

מיכאל ביטון:  היבט ראשון, היא מאוימת

מיכאל ביטון:  עוד קבוצת טרור נוספה גם היא על אויבינו – החות'ים הידועים לשמצה, וכבר עשו ניסוי כלים של ירי טילים ארוכי טווח כאשר היעד הוא העיר אילת

מיכאל ביטון:  בהגנה של צה"ל ושותפינו הטילים האלה יורטו

מיכאל ביטון:  אילת יושבת במפגש גבולות אסטרטגי של מדינת ישראל, גבולות רגישים כולל הפעילות של טרור בסיני, כולל רצונות של כוחות שמחוברים לאיראן בעיראק לפעול גם דרך האזור הפתוח של שטח ירדן ואפילו ערב הסעודית שקרובה מאוד בחופש הימי שלה בים סוף לאילת, אז יש איום אחד אסטרטגי ביטחוני על העיר יותר מתמיד, מקום שהיה כולו שלווה ושקט מאוים ביטחונית

מיכאל ביטון:       הדבר השני שייאמר לזכותו של ראש העיר וצוותו, שהעיר הזאת היא אולי אחת הנושאות בנטל המפונים החזק והמשמעותי ביותר במדינה בוודאי ביחס פרופורציונאלי לכמות התושבים מול כמות הנקלטים

מיכאל ביטון:  האומדנים הם שהעיר הזאת הכפילה ויותר את עצמה עם מפונים שבורי לב, מפונים אבודים, מפונים ללא מסגרות, ללא עבודה, מפונים שאיבדו בני משפחה, מפונים שחוו את התופת והיו עשרות שעות בממ"דים וגוננו בגופם על ילדיהם, מפונים שבקרבם יש גם חטופים

מיכאל ביטון:       ראש העיר וצוותו לא עצרו לרגע

מיכאל ביטון:  הקימו חמ"לים יום ולילה, פתחו את בתי הספר והגנים של העיר

מיכאל ביטון:  כל עובדי העירייה מגויסים לקלוט מעל 60,000 מפונים

מיכאל ביטון:  הכול נעשה בלב חפץ, בנדיבות ובסיכון גבוה לכלכלת העיר, לכן אנחנו ראינו את הדיון הזה כדיון דחוף

מיכאל ביטון:  הייתי בעיר, הסתובבתי, פגשתי את ראש העיר

מיכאל ביטון:  הייתי במלונות, ראיתי את החמ"ל העירוני, ראיתי את העשייה, ראיתי את הלוט"ר של אילת, יחידת ביטחון התנדבותית ברמות גבוהות מאוד שקפצה ראשונה והלכה להציל חיים וחיסלה מחבלים בעוטף עזה בלי חשבון

מיכאל ביטון:       החובה של ממשלת ישראל היא לפעול מהר ולתת לעיר אילת ולהנהגתה תחושה שהם לא לבד ושהם יגובו בכל ההיבטים, גם קצרי הטווח וגם ארוכי הטווח

מיכאל ביטון:  זאת ההזדמנות שלנו, אלי, בשם הכנסת ואולי מדינת ישראל להגיד לך תודה על הרוגע ועל המנהיגות שלך ועל הדרך המכובדת שאתה מנהיג את העיר, שאין בה שום כעסים והתרסה אלא רק עבודה שותפותית עם כל מי שרק רוצה לבוא ולעבוד איתך יד ביד, בין אם זה משרדי ממשלה, בין אם זה מגזר שלישי, פילנתרופיה

מיכאל ביטון:      הדיון פה הוא מה הממשלה מתכוונת ועושה למען העיר אילת באחת השעות הקשות ביותר

מיכאל ביטון:  זה הדיון

מיכאל ביטון:  אני אבקש מראש העיר להגיד כמה מילים ואז נעבור למשרדי הממשלה לפי הסדר

מיכאל ביטון:       בבקשה, ראש העיר

אליהו לנקין: אדוני היושב-ראש, ראשית תודה גדולה על הדיון החשוב הזה וכמובן תודה על הדברים שלך החמים אליי, לעיר אילת

אליהו לנקין:  אדוני היושב-ראש, אתה היטבת לתאר את המצב באילת, הן הביטחוני והן הכלכלי-חברתי והן האתגר הגדול שלנו כעיר שקלטה יותר מכולם מפונים ומתפנים בסדרי גודל כפי שתיארת אותם

אליהו לנקין:  זה בשיא הגיע ל-65,000

אליהו לנקין:  זה קצת ירד לאחרונה אבל עדיין מדובר בעשרות אלפים רבים ואנחנו מעדכנים כל הזמן את המספר

אליהו לנקין:   מאחר והיטבת לתאר את הדברים, אני אוותר על תיאור מה שנעשה באילת

אליהו לנקין:  אתה גם ראית במו עיניך

אליהו לנקין:  שרים רבים היו כאן וראו

אליהו לנקין:  חברי כנסת רבים היו כאן וראו

אליהו לנקין:  מנכ"לים ומנהלים בכירים היו כאן וראו את כל מה שנעשה

אליהו לנקין:  אנחנו רואים וראינו את זה כחובה שלנו

אליהו לנקין:  ידענו שאנחנו צריכים להתגייס מהרגע הראשון, וככל שנקף הזמן והבנו את גודל האתגר והבנו שלא מדובר בעוד מבצע שאילת תארח פה ושם כמה אלפים אלא מדובר במשהו שהולך להיות ממושך וקשה ושזה לא עוד אותם אתגרים שאנחנו מכירים, לכן מיום שבת ה-7 באוקטובר, שהיום אגב אנחנו כאן מסמלים חודש למתקפה האכזרית ולמה שחווינו

אליהו לנקין:  גם כאן תיארת את זה, את הזוועות ואת התופת שעברו האחים שלנו, את הלחימה בגבורה ובחירוף נפש, את הנרצחים הרבים, את החטופים שכולנו מחכים כמובן לשובם במהרה בימנו בריאים ושלמים לביתם ולמשפחתם

אליהו לנקין:       כמובן מה שעשינו כאן זה באמת להיענות לכל צורך של מי שהגיעו לכאן בימים הראשונים בעיקר

אליהו לנקין:  הגיעו לכאן לעיתים מפויחים כשרק בגדים על גופם, לעיתים אף יחפים והיה צריך לדאוג לכל צורך שלהם

אליהו לנקין:  כמו שאתה יודע אדוני היושב-ראש, הקמנו כאן כל מה שצריך, מוקד מרכז סיוע מיוחד שעבד סביב השעון ועדיין עובד ועדיין נותן שירותים לאלפי פונים לכל צורך ועניין

אליהו לנקין:  הקמנו מרכזים לוגיסטיים, הקמנו מרכזים לסיוע נפשי, היום כבר 30 במספר, והקמנו מרפאות וכמובן נתנו מענה לאחד האתגרים היותר גדולים שזה כמובן האתגר החינוכי

אליהו לנקין:       אתה יודע אדוני היושב-ראש, לנו יש באילת קרוב ל-12,000 תלמידים במערכת החינוך

אליהו לנקין:  אנחנו היום מדברים על כך שיש סביב עוד 14,000 תלמידים כאן בעיר שנוספו לנו, אז אילת הכפילה את עצמה במספר התושבים וגם הכפילה את עצמה במספר התלמידים

אליהו לנקין:  היה צריך כמובן לתת מענה לכל האתגרים הללו

אליהו לנקין:  לא קל אבל אנחנו מתמודדים עם זה

אליהו לנקין:  חשוב להגיד שכמובן הימים הראשונים היו ימים שאנחנו נשאנו בנטל לבדנו, אבל עשינו את זה באהבה

אליהו לנקין:  אני חושב שעיר שלמה התגייסה לחבק, לעטוף באהבה, לחזק, לעודד, לתמוך, לסייע

אליהו לנקין:  עיר על כל עסקיה, על כל תושביה, על כל אנשיה התגייסה לטובת העניין אבל לא רק העיר

אליהו לנקין:  ראינו את הרוח הישראלית הגדולה, את ההתנדבות הגדולה, משהו שבאמת לראות את זה זה מחמם את הלב ומרגש באופן בלתי רגיל

אליהו לנקין:      בהמשך צריך להגיד שהתחילו להגיע משרדי הממשלה

אליהו לנקין:  משרדי הממשלה נכנסו אט-אט ואני שמח שהם נכנסו והתחילו לייצב יותר כמובן את מה שקורה כאן, ואנחנו ממשיכים ביחד לפעול בשיתוף פעולה

אליהו לנקין:  יש כאן משרדים שהקימו מנהלות כמו משרד החינוך שהקים מנהלת גדולה

אליהו לנקין:  אני רואה כאן את גילה נגר שמנהלת את האופרציה הזו מבחינת משרד החינוך, ועוד משרדים, משרד נגב גליל שרוצה לסייע כמובן מהיום הראשון

אליהו לנקין:       אני תיכף אתייחס לעניין הכלכלי-הכספי הן המיידי, כי אני רוצה באמת לקחת את הדיון הזה ברשותך לשני כיוונים, הראשון הוא באמת ההתמודדות עם עשרות האלפים שנמצאים כאן ומה המשמעויות, ואיך אנחנו יכולים להמשיך הלאה בהבנה שאנחנו הולכים לחודשים ארוכים להיות באתגר הזה, ואנחנו רוצים לתת את המענים הכי טובים, ואנחנו יוצאים מכלינו ומעורנו כדי לעשות את זה למרות שיש קשיים, אני חייב להודות

אליהו לנקין:  יש קשיים כספיים

אליהו לנקין:  תיארת את זה נכון

אליהו לנקין:  אני מנסה לא להתלהם ולא להתנגח ולא לתקוף אבל אני חייב להגיד, אני לא יודע אם יש אנשי אוצר בדיון הזה

אליהו לנקין:  מתישים אותנו קצת

אליהו לנקין:  צריך להפסיק את הביורוקרטיה

אליהו לנקין:       שואלים אותנו שאלות היום

אליהו לנקין:  חודש אחרי שואלים אותנו שאלות ששאלו אותנו ביום השלישי והרביעי

אליהו לנקין:  משרד נגב גליל רוצה להעביר כסף ולא נותנים לו

אליהו לנקין:  אולי עכשיו יתנו לו

אליהו לנקין:  משרד ראש הממשלה שגם הוא הקים כאן מינהלת קטנה רוצה להעביר כסף ולא נותנים לו

אליהו לנקין:  פשוט דברים שאני הייתי מעדיף לשים אותם בצד, תנו לי ולאנשים שלי להתמקד ולהתרכז בדברים החשובים

אליהו לנקין:  אל תתישו אותנו

אליהו לנקין:  אל תעסיקו אותנו בדברים שטותיים

אליהו לנקין:  תפסיקו עם הטופסולוגיה, תפסיקו עם הביורוקרטיה

אליהו לנקין:  תפסיקו עם הסרבול

אליהו לנקין:  תפסיקו עם התביא לי אקסל ותביא לי זה

אליהו לנקין:  דיי, לא רוצה להביא יותר

אליהו לנקין:  אני אומר דיי, מאסתי בזה

אליהו לנקין:  אני ממש כאן אומר דברים שלא נעים לי להגיד

אליהו לנקין:  אני לא רוצה להגיד בדרך כלל אבל דיי, כי אני רואה רוח טובה במשרדי הממשלה

אליהו לנקין:  אני רואה משרדי ממשלה, אנחנו מלאים באמפתיה, בהערכה גדולה ותודה גדולה

אליהו לנקין:  אני רוצה להבהיר, אנחנו לא עשינו את זה ואנחנו לא עושים את זה ונמשיך לעשות את זה לא בכדי לקבל הערכה, לא בכדי לקבל תודה, לא בכדי לקבל פרס

אליהו לנקין:  אנחנו עושים את זה כי זו חובתנו

אליהו לנקין:  הרוח הישראלית מדברת באופן מאוד ברור בכל המדינה, לא רק בעיר אילת, לכן תקלו עלינו את המלאכה

אליהו לנקין:       חשוב להגיד שאנחנו נותנים כל מה שרק צריך

אליהו לנקין:  נכון, יש את אותו שיפוי כספי שמועבר, 5 שקלים לנפש

אליהו לנקין:  אני לא רוצה להגיד למה זה מספיק

אליהו לנקין:  תעזבו את זה כי זה להתעסק בקטנות

אליהו לנקין:  כשמשרד ממשלתי כמו נגב גליל רוצה להעביר 4 מיליון שקל, אז הוא הצליח להעביר עד עכשיו רק 400,000 שקל כי לא נתנו לו, לא נותנים לו, יתנו לו, אני לא יודע כבר

אליהו לנקין:  אנחנו חודש אחרי המלחמה

אליהו לנקין:  אנחנו לדוגמה הקמנו אוהל לנוער כי אנחנו יודעים שהנוער הזה שמשוטט חלילה, אנחנו יודעים מה המשמעויות, אז הקמנו את האוהל שאנחנו מקימים בקיץ וזה עושה דברים נפלאים

אליהו לנקין:  אולי האנשים כאן שנמצאים יספרו לכם בהמשך

אליהו לנקין:  זה עולה 1

אליהו לנקין: 7 מיליון, אז נתנו לנו 900,000 שקל וחסר עדיין 600,000 או 800,000, אני לא יודע, הגזבר יודע

אליהו לנקין:  אני סתם מספר לכם דברים

אליהו לנקין:       עשינו 101 חוויות, דברים שאנחנו עושים רק כשיש תיירות כאן

אליהו לנקין:  יצאנו עם הפרויקט של 101 חוויות באפס שקלים

אליהו לנקין:  זה עולה לנו 2 מיליון שקל בלי שיפוי בינתיים

אליהו לנקין:  נתנו פטור מחניה

אליהו לנקין:  זה עולה לנו 2 מיליון שקל בחודש בלי שיפוי בינתיים

אליהו לנקין:  אני לא רוצה למנות לכם

אליהו לנקין:  יש כאן מוקדי סיוע ועשרות אלפי ארוחות וסלי מזון

אליהו לנקין:  כל מה שנעשה כאן נעשה באהבה גדולה

אליהו לנקין:  אמרתי לאנשים שלי בימים הראשונים, לא שואלים שאלות

אליהו לנקין:  איך אומרים? נעשה ונשמע

אליהו לנקין:  קודם כל עושים, אחר כך נשמע

אליהו לנקין:  אחר כך נדבר, אחר כך נראה אם יהיה שיפוי או לא יהיה שיפוי

אליהו לנקין:  קודם כל נעשה

אליהו לנקין:  נתנו הכול

אליהו לנקין:  נתנו את ביתנו

אליהו לנקין:  התושבים פתחו את ביתם, פתחו את ליבם

אליהו לנקין:  באמת שיש כאן מפגן ענק של ערבות הדדית, של אהבה ושל נתינה אין-סופית ואנחנו נמשיך בזה

אליהו לנקין:  אף אחד לא יוריד לנו את המורל

אליהו לנקין:  אף אחד לא יצליח להשפיע על זה

אליהו לנקין:  נכון, זה קשה

אליהו לנקין:  אני שומע את האנשים שלי, אני שומע את המצוקה ואני אומר להם, תמשיכו כי זו חובתנו

אליהו לנקין:  אל תעצרו

אליהו לנקין:  אנחנו נסתדר

אליהו לנקין:  יקשו עלינו? יקשו אבל אנחנו נתגבר

אליהו לנקין:  נתגבר גם על זה

אליהו לנקין:       יספרו לכם כאן אנשי החינוך מה שנעשה

אליהו לנקין:  נתנו הכול, אבל כל מה שרק אפשר, ומקימים בית ספר מיוחד והם משתדלים בבתי הספר שלנו, במשמרת ב', אלפי ילדים שלומדים בכל מקום, והחינוך הבלתי פורמלי, ספורט, חוגים, הכול בחינם

אליהו לנקין:  כל מה שהם רק רוצים

אליהו לנקין:  שואלים אותנו, איפה, תביאו לנו אקסל

אליהו לנקין:  באמת, לא עכשיו

אליהו לנקין:  בואו נדבר אחרי המלחמה, בואו נדבר מאוחר יותר

אליהו לנקין:  תניחו לזה עכשיו

אליהו לנקין:  אני אפילו לא רוצה למנות כל מה שנעשה כאן

אליהו לנקין:  באמת בחינוך נתנו אפילו את המרכז האקדמי החדש שלנו

אליהו לנקין:  רק שילכו לראות על מה ויתרנו ומה נתנו כאן, קריה אקדמית חדשה שעוד לא חנכנו אותה, עוד לא פתחנו אותה

אליהו לנקין:  היו צריכים להתחיל ללמוד בה עכשיו עם פתיחת שנת האקדמיה 800 סטודנטים בנוסף לאלה של קמפוס בן גוריון

אליהו לנקין:  עוד לא פתחנו את זה

אליהו לנקין:  נתנו את זה באהבה עם כל הלב, עם כל הנשמה

אליהו לנקין:       אני לא כועס על אף אחד

אליהו לנקין:  אני גם לא כועס על זה שמשרדי הממשלה נכנסים מעט ובכבדות

אליהו לנקין:  לא אכפת לי

אליהו לנקין:  לקחתי אחריות על העניין הזה

אליהו לנקין:  לקחתי אחריות ואני יודע שגם כל מה שאנחנו עושים למען האנשים האלה, בסוף אנחנו אף פעם לא נדע לתת להם את תחושת הבית

אליהו לנקין:  זה חסר להם, אני יודע

אליהו לנקין:  לא נוכל להשלים את כל התמונה ולתת להם הכול אבל נעשה הכול כדי שזה יקרה

אליהו לנקין:  נעשה הכול להקל עליהם ולו במעט שאנחנו עושים

אליהו לנקין:  אדוני היושב-ראש, זה אחד הכיוונים שאני שם אותם

אליהו לנקין:  אני גם לא רוצה שהדיון ילך יותר מידי לשם

אליהו לנקין:  מי שירצה להתייחס, אם יש אנשי אוצר, אני לא יודע, שיתייחסו

אליהו לנקין:      הדבר היותר כבד, אדוני היושב-ראש, זה הנושא השני שציינת שהוא כמובן ההשלכות הקשות על העיר והפגיעה הקשה בכלכלת העיר

אליהו לנקין:  כמו שאתם יודעים, אני לא רוצה להחזיר את אף אחד לתקופת הקורונה, אבל אנחנו נתקרב לשם, נרצה או לא נרצה

אליהו לנקין:  נכון לעכשיו הפגיעה בכלכלת העיר, כפי שאתם יודעים זאת עיר שנשענת רובה ככולה על תיירות, במשמעות הפשוטה שלה זה יש תיירות, יש עיר

אליהו לנקין:  אין תיירות, אין עיר

אליהו לנקין:  זה המצב, שתבינו

אליהו לנקין:       עכשיו כשאנחנו מצויים במצב הזה צריך להבין, מי שנמצא כאן לא בא לנפוש, לא בא לבלות, לא בא כתייר

אליהו לנקין:  הוא בא במצוקה קשה

אליהו לנקין:  הוא נס על נפשו

אליהו לנקין:  הוא בא כשאנחנו צריכים לדאוג לכל צורך שלו

אליהו לנקין:  אין כאן צריכה, אין כאן בילויים

אליהו לנקין:  חיי הלילה סגורים

אליהו לנקין:  אני אספר לכם שיש מאות עסקים סגורים כבר

אליהו לנקין:  יש אלפי עסקים שנמצאים בירידה של בין 50% ל-80% בהכנסות שלהם

אליהו לנקין:  יש לי כבר 1,800 מובטלים ובחל"ת שכבר יצאו החוצה

אליהו לנקין:  אני אומר לכם, זו רק ההתחלה

אליהו לנקין:  שיעור האבטלה עלה ב-87

אליהו לנקין: 5% תוך ימים וזו רק ההתחלה, ואני אגיד לכם, החשש שלי הוא לא רק עכשיו

אליהו לנקין:  החשש שלי זה לאן אנחנו הולכים, כי אתם יודעים, התיירות זה הדבר הראשון להיפגע במלחמה והדבר האחרון להתאושש ממלחמה, כלומר שיחלפו חודשים ארוכים עד שהעיר הזאת תחזור אם תחזור לתיירות, שהס מלדבר על תיירות חוץ אבל גם לא תיירות פנים

אליהו לנקין:  אנחנו יודעים מה קורה כאן אחרי מלחמות

אליהו לנקין:  אנחנו מנוסים

אליהו לנקין:  אנחנו יודעים מה המשמעות ואנחנו יודעים לאן זה הולך, אז בואו נקדים תרופה למכה

אליהו לנקין:  בואו קודם כל ניתן לעיר הזאת את היכולת להתאושש ממה שקורה עכשיו

אליהו לנקין:       עכשיו מדברים איתי על מתווה כזה או מתווה אחר

אליהו לנקין:  אני שומע ואני רואה, אני לא רוצה להגיד בעיניים כלות כי אני לא מתקנא באף אחד באמת

אליהו לנקין:  כל עיר שקיבלה את מה שהיא קיבלה, אני מברך, כנראה שמגיע לה, אבל כשאני רואה שנכנסים אל מתווה השיפוי והפיצוי לעסקים, שנכנסות ערים, לא חשוב, עזבו

אליהו לנקין:  כל הכבוד לראשי הערים שנלחמו וקיבלו, אבל כשאילת נשארת בחוץ בינתיים, העיר שהכי סובלת והכי תסבול, הנה, אני אומר לכם, נכון, לא מטילים

אליהו לנקין:  ברוך השם עוד לא נפלו טילים

אליהו לנקין:  היו קרוב, נפלו קילומטר מהגבול אבל עוד לא נפלו כאן ואני מקווה שגם לא יפלו

אליהו לנקין:       ציינת נכון, אדוני היושב-ראש, את העניין הביטחוני ואת המשמעות ואת ההשלכות של זה

אליהו לנקין:  אנחנו חייבים לתת לזה מענה

אליהו לנקין:  אני מגלה רצון טוב

אליהו לנקין:  אני שומע רצון טוב אבל דיי עם הרצון הטוב הזה

אליהו לנקין:  מעשים, לא דיבורים

אליהו לנקין:  אני שומע את מנכ"ל משרד ראש הממשלה

אליהו לנקין:  הוא בא לכאן

אליהו לנקין:  כל הכבוד לו

אליהו לנקין:  באמת הוא בא, אמר שהוא ייתן כסף

אליהו לנקין:  עוד לא עבר שום דבר אבל אני מגלה רצון טוב, אני שומע, ואני שומע את מנכ"ל האוצר אומר לי, אתה צודק, אלי, אבל איך אני אכניס אותך ל-40 קילומטר? אני רוצה אבל אני לא יכול

אליהו לנקין:  זה יפתח לי, זה יסגור לי

אליהו לנקין:  דיי

אליהו לנקין:       בואו תבינו, בסוף יש כאן עיר, אם תירצו, היא הפכה לעורף האיתן של מדינת ישראל

אליהו לנקין:  תזכרו את זה

אליהו לנקין:  כרגע היא העורף האיתן של מדינת ישראל

אליהו לנקין:  אנחנו רוצים להישאר כזו

אליהו לנקין:  אנחנו רוצים להמשיך לתת את השירותים הכי טובים שרק אפשר אבל אל תשאירו אותנו בצד

אליהו לנקין:  אל תיתנו לי להתחנן

אליהו לנקין:  אל תיתנו לי לרוץ לרשתות טלוויזיה

אליהו לנקין:  לא רוצה את זה

אליהו לנקין:  לא רוצה להיות בטלוויזיה, לא רוצה להיות בתקשורת

אליהו לנקין:  לא רוצה לאיים

אליהו לנקין:  רוצה שהעיר הזאת תקבל את מה שמגיע לה בזכות, בשקט ולא בגלל מה שאנחנו עושים

אליהו לנקין:  בכלל לא

אליהו לנקין:  לא בגלל מה שאנחנו עושים, בגלל שהעיר הזאת צריכה את זה, זקוקה לזה, חייבת את זה

אליהו לנקין:       אני אומר לכל מקבלי ההחלטות עכשיו, אל תשאירו אותנו בחוץ

אליהו לנקין:  פשוט תעשו את מה שצריך לעשות, אם זה בהחלטת ממשלה ייחודית כמו שאתה מכוון, אדוני היושב-ראש, וכבר אנחנו מוכנים עם טיוטה להחלטת ממשלה

אליהו לנקין:  הייתה החלטת ממשלה כמו שאתה יודע, אדוני היושב-ראש, ערב המלחמה, מוכנה אבל המלחמה עצרה אותנו עם החלטת הממשלה הזו, אז אולי צריך לחבר את שתי ההחלטות או לעשות החלטה עכשיו קודם כל המצב הקיים, להציל את המצב הקיים ולהסתכל קדימה

אליהו לנקין:  אני באמת מודאג

אליהו לנקין:  אם לא הייתי מודאג כראש עיר, לא הייתי נושא עכשיו את הדברים האלה

מיכאל ביטון: תודה

מיכאל ביטון:  אלי, הדברים נשמעו ונשמעו מדם ליבך

מיכאל ביטון:       חברת הכנסת שלי מירון

שלי טל מירון: תודה רבה, אדוני היושב-ראש

שלי טל מירון:  תודה רבה לראש העיר אילת

שלי טל מירון:  אני חייבת לציין, אני שבוע שעבר ביקרתי באילת בימים חמישי ושישי

שלי טל מירון:  נשארתי שם גם לילה כדי להספיק להגיע לכמה שיותר מלונות ומפונים

שלי טל מירון:  אני רוצה להתחיל ולהגיד שמה שנעשה בעיר אילת זה באמת יוצא דופן לראות את זה, ולומר בשבחו של ראש העיר והצוות שלו שהם עשו שם פשוט עבודה מדהימה

שלי טל מירון:  יש הרבה דברים שעוד כמובן צריך לטפל בהם

שלי טל מירון:  הקשבתי קשב רב לכל הדברים שהוא אמר, אבל בראש ובראשונה אני רוצה להגיד להם תודה רבה

שלי טל מירון:  הם הכפילו את גודלה של העיר

שלי טל מירון:  זה דבר שהוא ממש לא מובן מאליו, ובאמת שכל מלון שעברתי בו והאנשים שנפגשתי איתם פשוט היללו ושיבחו את העיר אילת על העירייה, על ראש העיר, על עובדי העירייה וגם על תושבי אילת שפשוט קיבלו אותם בזרועות פתוחות וחיבקו אותם

שלי טל מירון:  זה באמת מאוד מרגש

שלי טל מירון:  חייבת להגיד שגם המלונות עושים עבודה יוצאת מן הכלל וזה באמת גם יוצא דופן ביחס למקומות אחרים שהתפנו למלונות כי הם ממש מקבלים את האנשים בזרועות פתוחות

שלי טל מירון:  הם נענים לבקשות שלהם

שלי טל מירון:  הם נותנים להם אקסטרה של אקסטרה של אקסטרה

מיכאל ביטון: אני רוצה לקטוע אותך

מיכאל ביטון:  הייתי בבית מלון

מיכאל ביטון:  זה גם ישרוטל, גם פתאל, גם מלונות פרטיים, מלונות בוטיק

מיכאל ביטון:  למשל ילד שנתקע בלי בר מצווה

מיכאל ביטון:  המלון לקח על עצמו לעשות בר מצווה

מיכאל ביטון:  משפחות שישבו 'שבעה', נתנו להם אולם עם כל הכיבוד

שלי טל מירון: אין בקשה שלא נענתה

מיכאל ביטון: ממש מחבקים אותם חיבוק וזה באמת שאפו להנהלת המלונות

שלי טל מירון: לגמרי, וזה באמת בא לידי ביטוי ממש בכל צורך שלהם

שלי טל מירון:  אפילו כביסות, הם מספרים לי איך הם ממלאים טופס וממש באים, לוקחים מהם את הכביסה, מחזירים

שלי טל מירון:  ממש שירות מקצה לקצה וזה מאוד לא מובן מאליו

שלי טל מירון:  אני חושבת שבכל רחבי מדינת ישראל יש לנו מה ללמוד מאיך שהעיר אילת קלטה את תושבי מדינת ישראל בצורה כל כך יפה ומיטבית

שלי טל מירון:       אני חושבת שאחד הדברים שכן שמתי לב אליהם כשדיברתי עם המשפחות במקומות השונים, היה באמת הנושא של חינוך שעליו אני כן רוצה לשים קצת דגש, כי צריך להבין שהרבה מהמשפחות במיוחד כמובן משפחות של אזורים שהיו בתוך התופת עצמה, מהעוטף, משדרות, מאופקים, הם גם חוששים לשלוח את הילדים למסגרות כי וואנס הייתה אזעקה אחת באילת, הם נכנסו שם כולם להלם קרב ולטראומה נוספת והם לא רצו לצאת בחלק מהמקומות מהמרחבים המוגנים מהלחץ והפחד

שלי טל מירון:  יש איזה טראומה

שלי טל מירון:  כולנו בטראומה אבל אצלם הטראומה היא כמובן על אחת כמה וכמה, וזה רגשית מונע מההורים לשלוח ילדים למסגרות, וגם כל מיני קשיים לוגיסטיים

שלי טל מירון:  אם יש עכשיו שעתיים לימודים, לשלוח את הילד, להחזיר אותו וכו', ההורים מתלבטים, כן שווה את זה, לא שווה את זה

שלי טל מירון:  ערבוב כמובן של כיתות, של קהילות, של יישובים

שלי טל מירון:  זה לא איזה משהו מוסדר

שלי טל מירון:  זה פתאום, סליחה מאוד על הביטוי אבל פליטים שפתאום צריכים יש מאין להמציא את הכול מחדש

שלי טל מירון:  בהיבט הזה אנחנו באמת צריכים לחשוב איך אנחנו הופכים את זה לקצת יותר מהודק

שלי טל מירון:      כן רציתי להגיד שהייתה התארגנות מאוד יפה גם במלונות, סוג של פעלתונים כאלה גם לגיל הרך שזה ממש גן ילדים בבקרים, וגם פעילות לילדים לכל אורך היום, שזה מבורך מאוד

שלי טל מירון:       עוד דבר ששמתי לב אליו בהיבט המורלי, כי אנשים, יש להם נטייה לחשוב שאם אנשים התפנו לאילת אז הם בחופש, איזה כייף להם

שלי טל מירון:  הם לא בחופש ולא כייף להם

שלי טל מירון:  אמנם אילת היא עיר נפלאה ויפהפייה ושלווה ויפה ואנחנו מקווים שהיא תישאר שלווה, אבל האנשים נעקרו מבתיהם

שלי טל מירון:  הראש שלהם הוא ממש לא באווירת חופשה

שלי טל מירון:  הם מפוחדים ולחוצים ועברו טראומה גדולה

שלי טל מירון:  החוסר מעש כל היום הוא משפיע על אנשים לא לטובה

שלי טל מירון:  אנשים נכנסים למחשבות ושוקעים בדיכאונות, וגם לזה צריך לתת את הדעת

שלי טל מירון:       אני מאוד מברכת את כל אומני ישראל שהולכים ומופיעים בפני כל האוכלוסיות, אבל אני חושבת שעכשיו, חודש אחרי, בדיוק כמו שכל משרדי הממשלה, הגיעה העת מה שנקרא שיתאפסו על עצמם ויתנו את הדברים בדחיפה ולא במשיכה, גם הנושא של להעסיק את הילדים וכו'

שלי טל מירון:  מבחינתי, אני אומרת את זה, חשוב לשלוח אומן, לפחות לכסות לו את העלויות כי להגיע לאילת זה קצת יותר מורכב, ושיעבור ממלון למלון, כי אני קיבלתי הרבה פניות ממלונות שאומרים, אין לנו מעש, הילדים משתגעים, אנחנו צריכים משהו לנפש

שלי טל מירון:       אני רוצה באמת לחזק את ראש העיר ולבקש מפה, הוא לא צריך להילחם על שום דבר

שלי טל מירון:  המלחמה היא בחזית

שלי טל מירון:  המלחמה לא צריכה להיות אצל ראש העיר אילת

שלי טל מירון:  אנחנו כמדינה, אנחנו ככנסת בטח ובטח שמפקחים על עבודת הממשלה צריכים לדאוג שהוא יקבל בדחיפה, לא שהוא יילחם לקבל את מה שמגיע לו

שלי טל מירון:  אנחנו צריכים להציע לו

שלי טל מירון:  משרדי הממשלה צריכים להרים טלפון או להגיע ולהגיד, אדוני ראש העיר, במה אנחנו יכולים לסייע לך? מה חסר לך? ככה זה צריך להתנהל, לא הפוך

שלי טל מירון:  תודה רבה

מיכאל ביטון: תודה רבה

מיכאל ביטון:       אני רוצה סבב של משרדי ממשלה, קצר ולעניין

מיכאל ביטון:  משרד האוצר, איפה הדברים עומדים גם בשיפוי ובתזרים ובמימון לכך שאילת נושאת בנטל, ומה עושים עבורם לטווח הקצר והארוך?      

ידידיה גרינוולד: ידידיה גרינוולד, אגף תקציבים באוצר

מיכאל ביטון: מה התפקיד, ידידיה?      

ידידיה גרינוולד: אני רפרנט שלטון מקומי מאגף תקציבים במשרד האוצר

ידידיה גרינוולד:  אני רק אקדים ואומר בהמשך למה שראש העיר אמר

ידידיה גרינוולד:  אנחנו דיברנו עם בעלי המקצוע בעיר, ואני גם התקשרתי אחר כך להבהיר את הכוונה

ידידיה גרינוולד:  אני מתנצל אם ראש העיר הבין אחרת

ידידיה גרינוולד:  ביקשנו מהם את המיפוי של הצרכים, לא אקסל עם תחשיבים ולא קבלות בשום שלב אלא באמת להבין מה הרשות המקומית צריכה

ידידיה גרינוולד:  בגלל שאנחנו בהיבט של המפונים הקצנו במסגרת החלטת ממשלה 34 מיליון שקל שמתוכם אילת צריכה לקבל כ-11 מיליון שקל, למשרד הפנים הקצנו את זה, ממה שבדקתי מול משרד הפנים, 6 מיליון שקל כבר הוקצו והם אומרים ששאר הכסף אמור לעבור בימים הקרובים

מיכאל ביטון: הוקצו זה עברו? זה הרשאה לביצוע?      

ידידיה גרינוולד: זה תקציב לשוטף של הרשות המקומית

מיכאל ביטון: כשאתה אומר 6 מיליון הוקצו, אז הם כבר הרשאה לחשבון הבנק של העירייה?      

ידידיה גרינוולד: של הרשות המקומית

ידידיה גרינוולד:  כך אני הבנתי

ידידיה גרינוולד:  אמורים לעבור עוד 5 מיליון שקל בימים הקרובים

מיכאל ביטון: ראש העיר, אתה יודע את כל זה

מיכאל ביטון:  איפה שהנתונים סותרים, המיקרופון שלך פתוח, אתה יכול להשתתף בדיון מתי שאתה רוצה לשאול או להעיר או לתקן

אליהו לנקין: צריך רק להבהיר למה נועדו הכספים האלה

אליהו לנקין:  זה אותם 5 שקלים לנפש שכל הרשויות הקולטות בישראל מקבלות פר נפש וזה משמש לצרכים של העמסות שיש על העיר בפינוי אשפה, בתחזוקה, בניקיון, באבטחה

אליהו לנקין:  זה לא קשור לאותם תקציבים אחרים שדיברנו עליהם, אבל בסדר, תמשיך ידידיה

ידידיה גרינוולד: אני רק אחדד מה שהתחלתי לומר

ידידיה גרינוולד:  במסגרת החלטת הממשלה הוקצו 34 מיליון שקל

ידידיה גרינוולד:  אנחנו ישבנו בזמנו עם מרכז שלטון מקומי ועם עוד רשויות מקומיות

ידידיה גרינוולד:  הם הציגו לנו עלויות נמוכות יותר

ידידיה גרינוולד:  הבנו שזה השלב הראשון של המלחמה ולכן הקצנו סכום גבוה יותר, כשאנחנו מתכננים במהלך הזמן הקרוב להקצות פול נוסף של 34 מיליון שקל שגם מתוכו אילת, אם היא תמשיך לקלוט אוכלוסייה באותם היקפים - - -      

מיכאל ביטון: אין פה "אם", אתה יודע

מיכאל ביטון:  עדיף לא לייצר ספק איפה שאין ספק

מיכאל ביטון:  איך שלא תסתכל על אילת, היא בשנת אתגר, בין אם יהיו בה 60,000 מפונים, בין אם יהיו בה מלונות ריקים שזה תמונת הראי עד שיירגעו פה העניינים במדינת ישראל, לכן היחס אליה הוא לא יכול להיות רק על פי חודש

מיכאל ביטון:  גם המלחמה בעזה לבדה גם בלי חיזבאללה לא תיגמר כל כך מהר

מיכאל ביטון:  אנחנו רואים את הדברים

מיכאל ביטון:  חייבים פה לראות שלושה חודשים קדימה, לא פתרונות של שבועיים-חודש, לפחות עבור העיר הזאת שהיא נפגעת פעמיים, גם נושאת בנטל המפונים וגם תישאר ריקה אם המפונים יחזרו הביתה, וזה לא קורה כל כך מהר

ידידיה גרינוולד: חד משמעית, יושב-ראש הוועדה

ידידיה גרינוולד:  אני כן אומר, פשוט הרשות המקומית מצהירה את מספר המפונים למשרד הפנים ובהתאם לכך היא מתוקצבת

ידידיה גרינוולד:  אנחנו נתקצב פול נוסף של 34 מיליון שקל

ידידיה גרינוולד:  בנוסף משרד נגב גליל הקצו 2

ידידיה גרינוולד: 6 מיליון שקל ממה שאני מכיר לרשות המקומית

ידידיה גרינוולד:  אני גם בדקתי את הנושא כי הבנתי מהרשות המקומית שהם קיבלו רק 400,000

ידידיה גרינוולד:  להבנתי זה עניין של חשבונית שהם צריכים להציג למשרד, משהו מאוד פשוט

ידידיה גרינוולד:  גם בדקתי קצת מול גורמי המקצוע, אבל שראש העיר יתקן אותי אם אני טועה

אליהו לנקין: תבדוק באגף החשב הכללי

ידידיה גרינוולד: אוקיי, בסדר גמור

מיכאל ביטון: נפתר הסיפור הזה של נגב גליל?     

אליהו לנקין: עדיין לא

מיכאל ביטון: למה?     

אליהו לנקין: לא יודע

אליהו לנקין:  אני עוד לא מכיר פתרון

אליהו לנקין:  הכסף עוד לא עבר

אליהו לנקין:  תיראו, הדברים האלה היו צריכים להסתיים מזמן

אליהו לנקין:  אמרתי, שואלים אותנו שאלות עכשיו - - -      

מיכאל ביטון: נכון, צריך גישה מרחיבה

מיכאל ביטון:  צריך להקל בכל הדיווחים בשלב הזה

מיכאל ביטון:  יבוא יום להתחשבנות מפורטת

מיכאל ביטון:  יש פה נציג של נגב גליל בזום

מיכאל ביטון:       מירית איתנו בזום, מנגב גליל

מיכאל ביטון:  נחזור אליך, ידידיה, עוד רגע

מיכאל ביטון:  מירית, מה שלומך?     

מירית בתיתו: בסדר גמור, תודה

מיכאל ביטון: מה קורה עם ה-2 מיליון שקל האלה? למה הם לא עוברים?     

מירית בתיתו: אני חושבת שהרשות פה גם תעיד, מהשבוע הראשון של המלחמה יצרנו קשר עם עיריית אילת

מירית בתיתו:  העברנו לה בפול הראשוני 1

מירית בתיתו: 5 מיליון

מירית בתיתו:  רצינו להגדיל את התקציב ביותר

מירית בתיתו:  הגדלנו אותו בעוד מיליון נוסף

מירית בתיתו:  מעבר לזה אנחנו רוצים להגדיל אותו יותר

מירית בתיתו:  אנחנו רוצים להגיע ל-12 מיליון

מירית בתיתו:  אנחנו הגשנו בקשה לחשב הכללי, בקשה לפטור כי משרדי ממשלה לא יכולים להעביר יותר מ-4 מיליון בפטור לרשויות המקומיות

מירית בתיתו:  אנחנו הגשנו את הבקשה כבר לפני כמה ימים ועד עכשיו נשאלנו רק שאלות, למה זה בפטור?     

מיכאל ביטון: רגע, אז אתם מייעדים להוסיף להם, להגיע לסכום של 12 מיליון שקל שאתם תיתנו?     

מירית בתיתו: נכון

מירית בתיתו:  גם אגף תקציבים איתנו, משרד ראש הממשלה

מיכאל ביטון: אבל ההתחייבות הראשונית של ה-2 מיליון, למה זה לא בביצוע? אני מבין שרק חלק מזה בוצע

מירית בתיתו: אנחנו שילמנו מקדמה 25% מהסכום

מירית בתיתו:  הגזבר, אני שוחחתי איתו

מירית בתיתו:  הם הגישו לנו דרישת תשלום ברמה הכי פשוטה ואנחנו נשלם את חלקה ולאר המלחמה הם יצטרכו להגיש לנו את כל האסמכתאות

מיכאל ביטון: בסדר, אבל תדווחו לוועדה, תוך שבוע לגמור את זה

מיכאל ביטון:  יש לכם גם מנכ"ל שמבין בכספים לדעתי

מיכאל ביטון:  סורוקה עכשיו הוא המנכ"ל

מירית בתיתו: נכון

מיכאל ביטון: הוא היה בתפקיד הזה

מירית בתיתו: דרור הגיש את הבקשה לחשב הכללי באמת כדי להגיע לסכום - - -      

מיכאל ביטון: עכשיו אני שואל את האוצר

מיכאל ביטון:  הם רוצים להקל מ-4 מיליון, לתת 12

מיכאל ביטון:  זה נוהל כספי של המדינה, של החשבות

מיכאל ביטון:  מי יכול לפתור את זה? יש פה נציג חשב? אתה יכול לקחת את זה על עצמך?      

ידידיה גרינוולד: אני יכול לבדוק את הנושא

ידידיה גרינוולד:  אני לא נציג החשב הכללי, אני נציג אגף תקציבים

ידידיה גרינוולד:  אני כן אומר שהסיבה שאנחנו פנינו לעיריית אילת זה כי הבנו שיש לה צרכים ייחודים שאין לרשויות קולטות אחרות, לכן אמרנו להם, תציפו לנו עלויות כמו שאמרתי, לא אקסלים, תחשיבים וקבלות אלא תציפו לנו נושאים, האם זה צריך להתבצע עכשיו באמצעות משרד הפנים שיש לו את היכולת להקצות לרשויות מקומיות סכומים יותר גדולים

ידידיה גרינוולד:  אנחנו נעדכן את הוועדה בנושאים

מיכאל ביטון: בסדר גמור, ידידיה

מיכאל ביטון:  אני מבקש, אנחנו נהיה פה חצי שעה

מיכאל ביטון:  תשלח למי שצריך בחשבות שיתנו פטור מיוחד מ-4 ל-12 מיליון

מיכאל ביטון:  אולי נוכל לבשר את הדבר הזה

מיכאל ביטון:  נגב גליל רוצה לתת ואי אפשר שביורוקרטיה כספית תעצור את זה, אז תבדוק למה זה לא קורה

מיכאל ביטון:  אני אתן לך בהמשך להתייחס להחלטת הממשלה כי אני רוצה להמשיך עם משרדי ממשלה נוספים ואני אתן לך גם להשיב לנו על הנושא הזה

דרורית שטיינמץ: אני רוצה רגע להתייחס לנושא

מיכאל ביטון: באיזה תפקיד?     

דרורית שטיינמץ: דרורית שטיינמץ, ראש אגף תקציבים ופרויקטים במשרד ראש הממשלה

מיכאל ביטון: אהלן דרורית, מה קורה?      

דרורית שטיינמץ: באופן כללי בסדר, אבל לעניין

דרורית שטיינמץ:  מירית, שתתקן אותי אם אני טועה

דרורית שטיינמץ:  5 מיליון מתוך ה-12 מיליון שמציינת מירית הם מתוך תקציב משרד ראש הממשלה

מיכאל ביטון: רוה"מ הקצה

דרורית שטיינמץ: נכון

מיכאל ביטון: יפה מאוד

מירית בתיתו: ציינתי את זה מקודם

מיכאל ביטון: אז רוה"מ נתן מהמעט שיש לו, אבל הוא גם דוחף את המשרדים לתת? אתם עושים עבודה?      

דרורית שטיינמץ: אנחנו עושים עבודה

מיכאל ביטון: הבנתי שיש לכם איזה מינהלת באילת

דרורית שטיינמץ: נכון

מיכאל ביטון: תיכף אני אתן לך זכות דיבור

מיכאל ביטון:      משרד החינוך, גילה נגר, חברתי בזום, בבקשה, אחראית על העיר אילת והיא משנה למנכ"ל משרד החינוך אני חושב

מיכאל ביטון:  אני מכיר אותה ממחוז דרום

גילה נגר: אדוני היושב-ראש, אני כאן קצת לא כל כך במיטבי מבחינה בריאותית אבל אני כל כולי אתכם עם ליבי ונשמתי

גילה נגר:  עד לפני שלוש שנים הייתי משנה למנכ"ל משרד החינוך

גילה נגר:  פרשתי ונקראתי לדגל על ידי שר החינוך לפני כשבועיים להיות במינהלת אילת

גילה נגר:  אמרתי שאין לנו פריבילגיה בימים האלה לשבת בבית, ונרתמתי בשמחה ואני לא מתחרטת לרגע על הזמן שאני נמצאת כאן

גילה נגר:      אני רוצה ברשותכם לחזק את דברי ראש העיר ודווקא לפתוח בתודות ולא לסיים בתודות

גילה נגר:  אני רוצה מאוד להודות לראש העיר של אילת, לד"ר דרורי גניאל המשנה למנכ"ל ולמירי קופיטו שהיא מנהלת אגף החינוך

גילה נגר:  אני לא יודעת לתאר בצורה הכי מיטבית את מה שאנחנו חווינו בקבלת הפנים של ראש העיר ושל הצוות שלו

גילה נגר:  זה לפתוח את הלב, זה לפתוח את הדלתות, זה לפתוח את החלונות, זה לפתוח את כל מה שרק אפשר מבלי להתחשבן

גילה נגר:  אני סומכת את ידי על כל מילה שראש העיר אמר

גילה נגר:  אני חווה את זה יום-יום במפגשים שלנו איתו ובמפגשים שלנו עם הצוות שלפעמים באמת אנחנו מצליחים אפילו להוציא אותם מדעתם מרוב שאנחנו כופים את עצמנו עליהם, אבל אני חייבת לציין את הסובלנות ואת הסבלנות

גילה נגר:  אני באמת מאוד נרגשת לראות את זה כל פעם מחדש, אז אלי, עם המון אהבה, המון תודה על כל מה שאתה עושה

גילה נגר:  שום דבר לא מובן מאליו בעולם הזה ובטח לא כשפותחים את הלב מבלי להתחשבן

גילה נגר:      כמובן אני רוצה להודות גם למטה של משרד החינוך, לשר, למנכ"ל, לכל הצוות בדרום שמאוד מסייע ועוזר, ואני מצטרפת למה שנדמה לי חברתי מירית אמרה

גילה נגר:  אני לא זוכרת מי ציין את המלונות

גילה נגר:  אני חייבת לציין שיש כאן פתיחות בלתי רגילה

גילה נגר:  יש כאן אנשים מדהימים, מנהלי המלונות שנותנים באמת כל מה שרק אפשר מבלי להניד עפעף

גילה נגר:  זה פשוט לא מובן מאליו

גילה נגר:  אני כמו שאתם רואים לא צעירה בגילי אבל אני דבר כזה לא חוויתי מעולם באמת, כל האחווה והרעות והנכונות והפתיחות

גילה נגר:  פשוט מדהים

גילה נגר:       אם נחזור למטרה שלשמה המינהלת הוקמה, אנחנו בעצם בנינו את המינהלת כדי לבנות מסגרות חינוכיות ולקיים עד כמה שאפשר, לא תמיד זה אפשרי, שגרה לימודית וחברתית לתלמידים שהם מפונים ומתפנים

גילה נגר:  אוכלוסיית היעד שלנו הם תלמידים וילדים מאפס עד 18, מארבע רשויות מרכזיות, אשכול, שדרות, שער הנגב, שדות נגב וקהילות נוספות לא קטנות כמו חוף אשקלון, אשקלון, נתיבות, אופקים

גילה נגר:  לאחרונה נוספו לנו גם מפונים ומתפנים מהצפון

מיכאל ביטון: גילה, אני חייב לקצר אותך כי יש לי עוד הרבה משרדי ממשלה וכל אחד יצטרך להיות הכי תמציתי

מיכאל ביטון:  אני אהבתי את הפתיח שלך על התודות והוא חל על כל המשרדים הבאים

מיכאל ביטון:  לא צריך להגיד תודות ושבחים אלא להגיד מה המשרד עושה, מה הוא מוסיף לאילת בשעתה הקשה

מיכאל ביטון:  מה הוא מוסיף ומה שהוא משקיע ואיך הוא עושה את זה ומה הוא הולך לעשות איתה גם בקידום החלטת ממשלה

מיכאל ביטון:  זה שתי השאלות, מה המשרד עושה עכשיו תוספתי בעיר ומה הוא הולך לעשות איתה לטווח הארוך, אז אם את יכולה לצלול לדבר הזה

גילה נגר: כן, כן, אין שום בעיה

גילה נגר:  אני אדלג על כמה דברים שרציתי לומר

גילה נגר:  אם לתאר את המנגנון בקצרה, אנחנו בנינו מינהלת שהיא מורכבת מכ-13 צוותי עבודה שהם כוללים את כל שכבות הגיל החל ממעונות, גני ילדים, יסודי, על-יסודי, שפ"י, בלתי פורמלי, בינוי והסעות שזה גם צוות שמטפל, חברה אזרחית

גילה נגר:  כמו שאתם יודעים יש כאן הרבה מאוד מתנדבים, הרבה מאוד אנשים עם רצון טוב ולפעמים חוסר התיאום משבש את השגרה, לכן חשבנו שנכון יהיה להקים צוות שגם מטפל בנושא של החברה האזרחית

גילה נגר:       יש לנו גם צוות של מיפוי ואיסוף נתונים שזו סוגיה מאוד מאתגרת

גילה נגר:  הנתונים הם מאוד דינמיים

גילה נגר:  אנשים יוצאים, נכנסים, באים

גילה נגר:  מאוד מאתגר ואנחנו מנסים בכל מיני כלים שיש ברשותנו להשיג את המידע הכי עדכני

גילה נגר:       בעיקר העניין הוא לבנות סוגים של מענים חינוכיים לילדים שזה כולל גם הסבה של חדרים ומתקנים במלונות כמו שדיברנו, שמוסבים לגני ילדים ולמרחבי למידה

גילה נגר:  יש לנו כאלה 44 גנים ו-37 מוקדי למידה

גילה נגר:  אנחנו פתחנו בתי ספר במשמרת שנייה

גילה נגר:  אנחנו מקימים בית ספר חדש במבנים יבילים

גילה נגר:  אנחנו, וזה באמת שוב ברצון הטוב של הרשות, משלבים תלמידים בתוך המסגרות הקיימות

גילה נגר:  במקום שיש מקום לקלוט ילדים נוספים, אז אנחנו קולטים

גילה נגר:  אנחנו נותנים גם מענה לחינוך החברתי, פעילות הפגתית

גילה נגר:  יש כאן צוות שלם שעוסק אך ורק בזה והדוגמה שנתן ראש העיר על האוהל של "באנו לחבק", גם למשרד החינוך יש חלק באוהל הזה

גילה נגר:       אנחנו מפעילים הרבה מאוד מתנדבים מהחברה האזרחית, הרבה מאוד חיילות ואנחנו מתאמים ומסנכרנים ביניהם

גילה נגר:  יש הקמה של מערך שירות פסיכולוגי וייעוץ חינוכי

גילה נגר:  יש כרגע 22 פסיכולוגים בעיר שנותנים מענה לא פשוט, מאוד מורכב אבל אנחנו משתדלים לתת את המענה המדויק לצרכים של האוכלוסייה

מיכאל ביטון: האם יש לך גיבוי תקציבי ממשרד החינוך להגדלת ההשקעות בעיר אילת, בין אם זה שעות תקן, תקנים, כסף גמיש? כי החינוך הבלתי פורמלי הוא יותר בדרך כלל הגופים והוא מחייב איזה גמישות

גילה נגר: נכון, אני כבר מגיעה לזה

גילה נגר:  אני רק רוצה להתייחס רגע לאתגרים ולנושאים שבטיפול

גילה נגר:  קודם כל אחד האתגרים זה באמת ההצטיידות של המתקנים שזה ציוד מתכלה, ספרי קריאה, משחקים, ספרי לימוד

גילה נגר:  זה די מורכב גם לשנע

גילה נגר:  כאן קיבלנו באמת כרטיס פתוח של משרד החינוך לכל מה שצריך בהצטיידות ללא הגבלה גם לגנים, גם לבתי הספר, למסגרות החינוכיות

גילה נגר:       קליטה ושיבוץ של כוח אדם, כמו שאתם יודעים אנחנו זקוקים להרבה מאוד כוח אדם עכשיו כי אנחנו פותחים מסגרות גם קטנות ואנחנו לפעמים גם נפצל כיתות

גילה נגר:  משרד החינוך פתח קמפיין מאוד גדול לגיוס מורים פורשים, סטודנטים, מורים ומורות חיילות

גילה נגר:  אני הרבה שנים במשרד כמו שאתם יודעים, אבל ההתמודדות עם הביורוקרטיה היא פשוט אותי מדהימה כי עקפנו כאן הרבה מאוד מכשולים של נהלים ושל חוזרי מנכ"ל וכאלה ויש כאן שיבוץ מהיר של כוח האדם

גילה נגר:  דואגים להם למלונות, נותנים להם אפילו תקציב נוסף של תמריץ שהם יקבלו, המורים שיגיעו לכאן

גילה נגר:  אני חייבת לומר שנעשתה כאן עבודה יוצאת מן הכלל במשרד החינוך בהיבט הזה, כמובן בשיתוף עם כל המשרדים הרלוונטיים, האוצר - - -      

מיכאל ביטון: גילה, אני חייב שתסיימי, יקירתי

גילה נגר: אני מסיימת

גילה נגר:  רק להגיד שני דברים נחמדים שאולי ישמחו אותנו

גילה נגר:  אנחנו פותחים השבוע חדר משאבים לעובדי ההוראה שנמצאים פה, שכוללים גם משאבי למידה, גם הדרכה

גילה נגר:  גם השגנו מהסתדרות המורים פעילות הפגתית לצוותי ההוראה שגם הם שחוקים, שגם הם חוו חוויות לא פשוטות ולא קלות

גילה נגר:  חלוקת המחשבים כמובן מסתיימת אוטוטו

גילה נגר:  הקמנו מוקד טלפוני לקבל את כל הפניות ואת כל הבקשות

גילה נגר:  האתגר הגדול ביותר בעיניי כרגע הוא לגייס את הילדים למסגרות, להביא אותם למצב שהם יקומו בבוקר, ייקחו את הילקוט שאנחנו משיגים להם, אגב, גם ילקוטים ויבואו לבית הספר או למסגרת החינוכית שבנינו

גילה נגר:  זהו, ושוב תודה לכולם

מיכאל ביטון: התשובה המפורשת על משאבים זמינים עבורך, גמישים, כראש המינהלת שם, כראש העיר בא ואומר, גילה, אני צריך פה משהו, צריך השקעה פה וכוח אדם, צריך תוכנית חברתית, יש לך גיבוי במשאבים?     

גילה נגר: יש לי כרטיס פתוח, ככה אני יכולה לומר, גם לעניין המשאבים, גם לעניין כוח האדם, גם לעניין תקציבים נזילים

מיכאל ביטון: יפה, אהבתי את זה

מיכאל ביטון:  אהבתי "כרטיס פתוח"

מיכאל ביטון:  מצוין

גילה נגר: באמת אני ככה מרגישה

מיכאל ביטון: זה ממש טוב לשמוע את זה

אליהו לנקין: העבודה עם המינהלת מצוינת, אדוני היושב-ראש וחברי הכנסת

אליהו לנקין:  העבודה עם המינהלת ממש מצוינת

מיכאל ביטון: קיבלת את אחת הנשים הטובות במדינה

מיכאל ביטון:  היא גדלה בנגב

מיכאל ביטון:  לא צריך להתאמץ הרבה לדעת מה קיבלת

מיכאל ביטון:  זכית והילדים זכו בך

מיכאל ביטון:  גילה, זה נשמע עשייה אדירה

מיכאל ביטון:  היינו יכולים לעשות דיון פה שעתיים רק על חינוך

מיכאל ביטון:  הלב שלנו בחינוך אבל תודה רבה

גילה נגר: אדוני היושב-ראש מוזמן לאילת

מיכאל ביטון: אנחנו נחזור

מיכאל ביטון:  הייתי שם ואני אשוב

גילה נגר: לא, לא, היית לפני המינהלת

גילה נגר:  אתה מוזמן

מיכאל ביטון: אני בא אחרי המינהלת

מיכאל ביטון:  אני בא לפעילות

מיכאל ביטון:  אני בא לתת הרצאה במרכז משאבים למורים

מיכאל ביטון:       משרד רוה"מ, תמונה כללית

מיכאל ביטון:  כאינטגרטורים של משרד הממשלה גם אהבתי שלקחתם מהכיס שלכם כסף לאילת

מיכאל ביטון:  זה מעשה יפה

מיכאל ביטון:  אני יודע שאין לכם הרבה כסף גמיש כמשרד, אבל כמדרבנים של משרדים אחרים וכמובילי החלטת ממשלה יש לכם השפעה

מיכאל ביטון:  בבקשה, דרורית

דרורית שטיינמץ: דרורית שטיינמץ, ראש אגף תקציבים ופרויקטים במשרד ראש הממשלה

דרורית שטיינמץ:  משרד ראש הממשלה באמת הקים מרכז שליטה כזה בכלל בתי המלון שפזורים בארץ

דרורית שטיינמץ:  לעיר אילת אני נציגת המשרד שם, אני וסימה שיושבת כאן לצידי

דרורית שטיינמץ:  בעצם העבודה שלנו בעיקר מתרכזת כמו בשוטף, בתפקיד של משרד ראש הממשלה כתפקיד מתכלל שהוא בעצם מחבר בין המשרדים, מנסה להסיר חסמים

דרורית שטיינמץ:  משרדים שלא הגיעה נציגות מטעמם, אז להתקשר, לוודא שהם כן שולחים ושהם עושים כל אחד

דרורית שטיינמץ:  הם עושים את התפקיד אבל רק לעשות את החיבורים והקישורים שזה יהיה קל יותר וטוב יותר

דרורית שטיינמץ:       אני יכולה לתת מספר דוגמאות

דרורית שטיינמץ:  משרד התחבורה יצא עם יוזמה לחלק תו ירוק לכל המפונים

דרורית שטיינמץ:  אנחנו עשינו את החיבור גם עם פיקוד העורף, גם עם משרד התיירות, איך הוא מגיע לבתי המלון בימים מרוכזים ואנשים יודעים שהוא נמצא שם ויודעים לגשת לעמדות ולקבל

דרורית שטיינמץ:      דוגמאות נוספות שעשינו, היום בבוקר למשל פנה אלינו מס רכוש, אמר, חבר'ה, כדי שאנחנו נוכל לקדם את הפניות של התושבים, המון תושבים, חסר להם רישיון רכב כי כמו ששמעתם, הם באו חסרי כל

דרורית שטיינמץ:  כבר משרד הרישוי מתארגן על עצמו, יורד שבוע הבא במספר ימים מרוכזים

דרורית שטיינמץ:  אנחנו נפרסם באיזה מקומות הם נמצאים עם ניידת

מיכאל ביטון: איך המידע מגיע לאנשים?     

דרורית שטיינמץ: יש שני מרכזי שליטה מרכזיים בעיר אילת, אחד בראשות ראש העיר שמתכנס מידי יום

דרורית שטיינמץ:  מרכז שליטה נוסף שמתכנס על ידי פיקוד העורף

דרורית שטיינמץ:  כל הנציגים מגיעים למרכז השליטה של פיקוד העורף ואז משם יוצא המידע למטה

דרורית שטיינמץ:  עושים פרסום באמצעות גורמי הרווחה, גורמי החינוך

דרורית שטיינמץ:  אנחנו ביקשנו ופעלנו שיהיו נציגים של הקהילות, של הרשויות שפונו כדי שהם יוכלו להעביר את המידע הזה לתושבים שלהם

דרורית שטיינמץ:  אנחנו מפרסמים את הכול בכל קבוצות הוואטסאפ, הרשתות החברתיות

דרורית שטיינמץ:  יש אפילו בתי מלון שיש להם את המסכים האלה שעד לפני המלחמה היו אומרים, יש פעילות כזו לילדים

דרורית שטיינמץ:  עכשיו זה הפך להיות מרכז מידע ופשוט מפרסמים שם גם את המוקדים וגם את הפעילות, את כל מה שרק אפשר לטובת המפונים

מיכאל ביטון: מה שחשוב מעבר לכסף שהצלחתם להביא כבר, האם יהיו עוד מנות של תקציבים ואיך אתם מקדמים עם ראש העיר החלטות ממשלה, בין אם זה למצב, בין אם זה לטווח הארוך, בין אם זה משולב?      

דרורית שטיינמץ: רק עוד דבר אחד

דרורית שטיינמץ:  התמקדת בכל הנושא של החינוך הבלתי פורמלי

דרורית שטיינמץ:  כן, הצורך הממשי הזה עלה גם בפגישות עבודה שלנו במרכז השלטון

דרורית שטיינמץ:  פנינו לגופים כמו קק"ל, הסוכנות היהודית, רשות הטבע והגנים והם ירדו עם צוותים שלמים לעשות פעילות בעיר אילת

דרורית שטיינמץ:  זה היה פשוט מרנין

דרורית שטיינמץ:  מרכז בן גוריון שהוא די בקרבה ירד ועשה פעילות בבתי המלון

דרורית שטיינמץ:  באמת היה מרנין לראות את הדברים האלה

דרורית שטיינמץ:       לגבי השאלות, אז קודם כל שאלת כמה דברים בפתיח שלך ביחס לאיך אנחנו נערכים לעתיד

דרורית שטיינמץ:  קודם כל אנחנו הנציגים של הממשלה ואנחנו כמשרד ראש הממשלה נהיה שם כל עוד צריך אותנו שם וכמה שצריך אותנו שם

דרורית שטיינמץ:  אנחנו מקווים שמינהלת תקומה שהוקמה בהחלטת ממשלה, בטח שמעתם, בעצם תיכנס ותחליף אותנו כאשר היא תיתן את הטיפול ארוך הטווח

מיכאל ביטון: אבל אני מבין שמינהלת תקומה, אין לה אחריות תפעולית על שלב המפונים במלונות

דרורית שטיינמץ: לא

מיכאל ביטון: אלא רק על המעבר לקליטת ביניים וקליטת קבע, שזה לא המלונות

דרורית שטיינמץ: נכון

מיכאל ביטון: מי אחראי על השלב הזה?      

דרורית שטיינמץ: משרד התיירות

מיכאל ביטון: זה לתת את המלון אולי, התיירות מארגן את הזמנת המלון, אבל האחריות הכוללת על המציאות הזאת של אזרחים במלונות בהיבטים מגוונים, טראומה, חינוך, תעסוקה

מיכאל ביטון:  זה רחב יותר מתיירות

דרורית שטיינמץ: זה הרבה יותר רחב ולכן כל משרד בעצם מתמקד בפן שלו

דרורית שטיינמץ:  הייתה כאן נציגת החינוך, סיפרה והרחיבה איך הם עושים

דרורית שטיינמץ:  משרד הרווחה באמת עשה שם עבודה נפלאה גם באמצעות אנשים של המשרד וגם באמצעות מערך מתנדבים שפועל בתוך העיר

דרורית שטיינמץ:  ממש רואים ומרגישים אותם בשטח

דרורית שטיינמץ:  זה מאוד נקודתי

דרורית שטיינמץ:  זה לא גוף אחד שעושה את כל הדברים

דרורית שטיינמץ:  כל אחד בתחומו עושה את החלק שלו

דרורית שטיינמץ:  מס רכוש, ביטוח לאומי, כולם מגיעים לשם

דרורית שטיינמץ:  רשות האוכלוסין הקימה מרכז שלם שמנפיקה לאנשים תעודות זהות, דרכונים, תעודות פטירה

מיכאל ביטון: אם יש איזה גוף ממשלתי או סמי ממשלתי, איזה רשות ממשלתית בעייתית או לא נגישה או כל דבר אחר, ראש העיר פונה אליך ואת יוצרת - - -      

דרורית שטיינמץ:  זה גם מגיע מראש העיר בדיונים

מיכאל ביטון: את שם קבוע כל יום בהערכת המצב

דרורית שטיינמץ: אנחנו יורדים, אנחנו חוזרים לעשות עבודה בבית ולשחרר חסמים ואנחנו שם

מיכאל ביטון: אתם עולים בזום להערכת מצב הזאת?     

דרורית שטיינמץ: כל יום

מיכאל ביטון: יופי

מיכאל ביטון:  אני מתרשם לטובה

מיכאל ביטון:  אני מרגיש שהמשרדים מבינים

מיכאל ביטון:  הם צריכים גמישות, הם צריכים תקציבים ושיתופי פעולה ותיאום ביניהם ושראש העיר ירגיש שכמו שאמרה חברת הכנסת שלי מירון, היא השתמשה במושגים מהצבא כי היא קצינה בצה"ל

מיכאל ביטון:  אני לא יודע אם היא יותר בכירה ממני

מיכאל ביטון:  אני רק רס"ן

מיכאל ביטון:  הייתה דוברת חיל האוויר

מיכאל ביטון:  יש מושג לתת בדחיפה ומשיכה

מיכאל ביטון:  משיכה, זה הרס"פ בא לגדוד ורב שיעמיסו לו את הג'יפ במשהו, ודחיפה זה מצניחים לך מנות מלחמה, מנות קרב מוכנים בלי שאתה רב עם אף אחד

מיכאל ביטון:  זה בדחיפה

מיכאל ביטון:  אני רוצה שמשרדי הממשלה בכל המדינה יעבדו ככה, אבל אילת כל כך מרוחקת וכל כך הרבה פעמים היא זנוחה, והלב הטוב של ראש העיר, הוא לא עושה ברדק, הוא פשוט סומך עלינו ואנחנו צריכים לתת לו בדחיפה

מיכאל ביטון:  אנחנו רוצים לתת לו את ההרגשה שהוא עוד לא ביקש וכבר עזרו לו

מיכאל ביטון:       מספיק שאנחנו מחברים את המספרים, את ה-12 מיליון של נגב גליל, את ה-11 ועוד 11 ואת ההוא שנתן וההוא שנתן, זה יכול להגיע למספרים טובים ובתנאי שהם ניתנים מהר ושהם גמישים, שמאפשרים לראש העיר שיקול דעת מה נכון לעשות בעיר

מיכאל ביטון:  לא מכתיבים לו בחשבות פר ילד כך וכך, דווח לנו אלא סומכים

מיכאל ביטון:  פה צריך הרבה אמון בימים האלה, ויודעים כבר שראשי רשויות, מכירים ביכולות שלהם שהם הצילו את המדינה גם בקורונה, גם במלחמה הזאת, אז דרך הקרדיט הזה ועוד ראש עיר באמת שזוכה לאמון מכל סיעות הבית, את צריכה להיות או מעודדת ברוך או פטיש 5 קילו

מיכאל ביטון:  אנחנו נהיה ה-10 קילו

מיכאל ביטון:  כשזה לא עובד אנחנו נחליף אותך, אבל אני מעדיף שזה יקרה בלעדינו

מיכאל ביטון:  זאת הגישה שלי

דרורית שטיינמץ: כן חשוב לי להגיד שאני לא רוצה לצייר תמונה שהכול טוב, אבל כן, יש המון עשייה

דרורית שטיינמץ:  אפשר לראות את השינוי שנעשה במהלך הדרך ואת הנוכחות של כולם, אבל יחד עם זאת יש עוד הרבה מה לעשות וצריך לעשות

דרורית שטיינמץ:      עוד דבר אחד

דרורית שטיינמץ:  מנכ"ל משרד ראש הממשלה בעצמו בליווי יום-יום שומע ומתעדכן

דרורית שטיינמץ:  כל דבר שהוא חסם ברמה המדינתית, הוא מקבל, יודע ומנסה לפתור את זה ברמות הכי גבוהות

דרורית שטיינמץ:  בסיור שהוא קיים לאחרונה בעיר אילת הוא כבר התחיל להתניע אצלנו בבית החלטת ממשלה ייעודית לעיר אילת ואנחנו מקווים שהעבודה הזאת תסתיים בזמן הקרוב

מיכאל ביטון: תודה רבה

אליהו לנקין: אני מאשר את הדברים, אדוני היושב-ראש

אליהו לנקין:  משרד ראש הממשלה בהחלט מעורב מהיום הראשון, צריך להגיד, ואני מדבר עם מנכ"ל משרד ראש הממשלה כמעט כל יום, לפעמים פעמיים ביום

אליהו לנקין:  הוא מאוד מתעניין

אליהו לנקין:  הוא היה כאן ואני מקווה גם כמו שנאמר כאן, שגם החלטת הממשלה שהוא תומך בה ומוביל אותה, אני מקווה כמובן שהיא תצא לדרך מהר ככל האפשר, אבל המשרד בהחלט עוזר מאוד

מיכאל ביטון: תודה

מיכאל ביטון:  משרד הרווחה ואחר כך משרד הפנים, תהיו טלגרפים

מיכאל ביטון:  מה עושים, מה התוספת, מה הכוונות לעתיד, מה החסמים

חגי פרבר: חגי פרבר, משרד הרווחה

חגי פרבר:  נגיד שהמשרד נמצא מהיום השביעי של המלחמה באילת ונותן מענה לתושבים באילת

מיכאל ביטון: מה התפקיד שלך?     

חגי פרבר: אני מנהל תחום ניהול ידע, פיקוח ובקרה

מיכאל ביטון: יש לך משימה לאילת או אתה במקרה נציג?     

חגי פרבר: אני עד לפני שבוע וחצי הייתי באילת

חגי פרבר:  אני עדיין נותן תמיכה לאילת בכל מיני היבטים

חגי פרבר:  נשאלה כאן שאלה לגבי העברת מידע לתושבים, אז אחת המשימות שלקחתי על עצמי, הקמנו אתר מידע לתושבים ולמפונים באילת על מה שמתרחש שם

חגי פרבר:  האתר מתעדכן באופן יום-יומי, שעתי אפילו על כלל הפעילות שיש שם, כלומר שירותי בריאות, רווחה, חברה, פנאי, אוהל לנוהל בסיכון, מה שלא יהיה מופיע שם באתר

חגי פרבר:  אני נותן הרבה מאוד שירותים מרחוק

חגי פרבר:  זה העבודה שלי עכשיו מירושלים

מיכאל ביטון: שמת מישהו אחר שם מטעכם?     

חגי פרבר: יש באילת בכל זמן נתון כ-50 עובדים של המשרד

מיכאל ביטון: פגשתי מישהי שלכם שם בהיבטי הטיפול

חגי פרבר: חוסן מרסל

מיכאל ביטון: כן, מאוד רצינית, עובדת גם צמוד מאוד למנהלת מחלקת הרווחה של העיר אילת

חגי פרבר: נכון

חגי פרבר:  העבודה היא צמודה ואנחנו מקבלים אחלה עבודה עם פרידה, סליחה שנתתי מחמאות

מיכאל ביטון: מגיע לפרידה

חגי פרבר: כן

מיכאל ביטון: אותה לא הזכרנו אבל מגיע לה

חגי פרבר: נכון, היא עושה עבודה נהדרת

חגי פרבר:  צריך לומר שהיא קלטה את המפונים בהתחלה

חגי פרבר:  כעיקרון יש 50 עובדים שנמצאים בכל המלונות והם נותנים מענה נקודתי-פרטני לפי צרכים, ובמידת הצורך מפנים את זה לשאר הגורמים שנותנים מענה

חגי פרבר:  אנחנו מקבלים מעטפת מהרבה מאוד גורמים בחברה האזרחית וכמובן ממשרדי הממשלה

מיכאל ביטון: תקציבים לעיר, תוספת תקנים, כסף גמיש לראש העיר בימים האלה

מיכאל ביטון:  שר הרווחה מרגי הוא חבר טוב שלי והייתי איתו במשרד של ראש העיר

מיכאל ביטון:  אמרתי לו בלי הרבה מילים

מיכאל ביטון:  מרגי מבין את המציאות יותר טוב מכולם, אז יש שם תוספת תקציבית? אתה יכול לוותר להם על מצ'ינג של העיר או על משהו

חגי פרבר: הם קיבלו תוספת

חגי פרבר:  כלל הרשויות שפונו קיבלו 60 תקנים נוספים

חגי פרבר:  המטרה היא שהם יתנו מענה במלונות איפה שהאנשים נמצאים

חגי פרבר:  מלבד זאת אילת קיבלה עוד שלושה תקנים

מיכאל ביטון: אבל כסף לטיפולים, טיפולים נפשיים, מקרים מיוחדים? אני מניח שהעיר גם קלטה כמה אלפי מקרי רווחה

מיכאל ביטון:  באים למלון מפוני עיר אחרת עם איזה תיק כבד במחלקה לשירותים חברתיים שלו

חגי פרבר: נכון, אז הכוונה היא שמי שייתן את המענה זה דווקא הרשויות המפנות, ובינתיים עד שהן יוכלו לתת מענה כי הן גם באתגר משלהם, גם הם בעצמם פונו, העובדים הסוציאליים, אז מי שנותנים את המענה זה העובדים של המשרד

חגי פרבר:  תמיכה נפשית וכן הלאה, אנחנו נמצאים בכל יום בפגישה שוטפת עם משרד הבריאות

מיכאל ביטון: אבל לא ידוע לך על תקציב ייעודי לעיר אילת של המשרד?     

חגי פרבר: אני יודע שאם יש צורך המשרד ייעתר

מיכאל ביטון: זאת אומרת אתה יודע לתת מענים לפי בקשה של ראש העיר

חגי פרבר: כן, היו בקשות ספציפיות ואני יודע שניתנו

מיכאל ביטון: ראש העיר, אתה רוצה להגיד משהו על רווחה, איך היא מבחינתך?     

אליהו לנקין: אני אגיד שגם משרד הרווחה היה אחד המשרדים הראשונים שהגיעו לאילת ועושה עבודה יוצאת מן הכלל טובה

אליהו לנקין:  השר גם ביקר פה כמובן ונענה לבקשות שלנו

אליהו לנקין:  גם בקשה מיוחדת שביקשתי תקציבית, הוא אישר לי מייד, זה לטובת האוהל למשל

מיכאל ביטון: מעולה, והיד פתוחה לפי הצורך לתת מענים ויש לך גיבוי במשרד לתת מענים

מיכאל ביטון:  כמו שאמרה גילה שיש לה כרטיס פתוח

מיכאל ביטון:  יש לך אוהדה פתוחה לאילת?      

חגי פרבר: השמות, אין לנו בעיה

מיכאל ביטון: לא, אוהדה סימבולית

חגי פרבר: אל תסבך אותי עם - - -      

מיכאל ביטון: אנחנו באנו להסתבך

מיכאל ביטון:  אם מישהו עשה בעיות בהיבט של חשבות או ייעוץ משפטי או גוף כספי שלא הבין את המלחמה, באנו להסתבך

מיכאל ביטון:  לא באנו להחמיא לאף אחד

מיכאל ביטון:  באנו להסיר חסמים ולשחרר

חגי פרבר: אם יש בקשות ספציפיות אז שיעלו ואנחנו כמובן ניתן להן מענה

מיכאל ביטון: מעולה, אהבתי

מיכאל ביטון:       עוד משרדים? תיירות, בבקשה

רקפת לוי: רקפת לוי, סמנכ"לית חוויית התייר

רקפת לוי:  בימים אלה זה יותר חוויית המפונה

רקפת לוי:  אנחנו מרכזים את כל הטיפול בפרט ששוכנו מפונים בבתי מלון גם באילת

רקפת לוי:  כמובן החלק הארי שלהם שוכן באילת, 60,000 מפונים

רקפת לוי:  אנחנו משתדלים באמת לתת מענה לכל מה שהמפונים מבקשים כי כמו שכולכם מבינים, השהות בבית מלון זה בוודאי לא נופש

רקפת לוי:  זה הפך להיות מעין בית זמני להם

רקפת לוי:  בנוסף, בגלל העומס שנוצר בבתי המלון אז יש מצוקה של חוסר בכוח אדם

רקפת לוי:  העיר אילת מקבלת תגבור באמצעות עובדים ירדנים וכרגע העניין הזה הוא קצת מורכב, אז המשרד מגבש עבודת מטה לראות איך אפשר לעזור בסיוע באמצעות פתרונות נוספים לתגבר את הנושא של כוח אדם שחסר במלונות על מנת לאפשר שהות ראויה של המפונים בבתי המלון

מיכאל ביטון: תודה גם על התמציתיות

מיכאל ביטון:  יש לך גמישות להשקיע בעיר אילת? אם עכשיו ראש העיר אומר לך, שר תיירות, אני צריך 5 מיליון שקלים לבעיות ייחודיות שקשורות לתיירות, יש לכם אפשרות כזאת?     

רקפת לוי: שר התיירות הקים צוות בראשותו והוא עמל ממש בימים אלה על מתווה מיוחד לסיוע לתעשיית התיירות, והעיר אילת תיכלל גם

מיכאל ביטון: אילת תהיה משמעותית מטבע הדברים

מיכאל ביטון:  אוקיי, רשמנו לפנינו

מיכאל ביטון:      עוד משרדים? בבקשה

מיכאל ביטון:  תחבורה

עמיחי לוי: עמיחי לוי, מנהל אגף התפעול ברשות הארצית לתחבורה ציבורית, משרד התחבורה

עמיחי לוי:  אני אציין שיש למשרד התחבורה ענפים אחרים שאני לא יודע לפרט בעניינם בתחום רישוי רכב ותשתיות שנעשות שם הרבה פעולות, אבל עיקר העבודה היא בתחום של תחבורה ציבורית

עמיחי לוי:  הרבה מאוד מפונים הגיעו כמובן בלי הרכבים שלהם, בלי רישיונות ואנחנו נותנים מספר פתרונות תחבורה ציבורית בתיאום עם עיריית אילת, וראש העיר מכיר את זה

עמיחי לוי:  דבר ראשון זה שאתל חינמי שעובד בין המלונות לבין אזורי המסחר כדי שיוכלו להגיע להצטייד, לקנות מה שצריך, לקופות חולים וכו', פועל ממש מהימים הראשונים בתדירות של כל רבע שעה לאורך כל שעות היום

עמיחי לוי:  אנחנו מתכוונים להמשיך להפעיל אותו

עמיחי לוי:  זה דבר ראשון

עמיחי לוי:      דבר שני, אנחנו במבצע, לקראת סיומו של חלוקת כרטיסי רב קו טעונים בחופשי-חודשי ארצי בחינם למפונים כדי שיוכלו להתנייד בתחבורה ציבורית גם בתוך אילת וגם מאילת למרכז הארץ

מיכאל ביטון: בדרך כלל רב קו לא כולל את אילת

עמיחי לוי: תלוי מה טוענים בו

עמיחי לוי:  אנחנו מחלקים ככה שהוא טעון בחופשי חודשי ארצי

מיכאל ביטון: חילקם עכשיו לכולם?     

עמיחי לוי: כל מי שמפונה בהנחיית פיקוד העורף

מיכאל ביטון: יש חריגים

מיכאל ביטון:  האם אתם יכולים למשל בהמלצת מחלקת הרווחה ואנשי עיריית אילת להעניק לחריגים? יכול להיות אדם שהתפנה מ-7

מיכאל ביטון: 2 ק"מ ולא מ-7 ק"מ, אבל המצב הנפשי שלו יותר גרוע

עמיחי לוי: ה-7 ק"מ זה לא המדד

עמיחי לוי:  המדד הוא האם זה בהנחיית פיקוד העורף

עמיחי לוי:  למשל יש יישובים במועצה אזורית אשכול - - -      

מיכאל ביטון: יש יישובים בצפון שפונו

מיכאל ביטון:  ראש העיר אמר, אני עשיתי שיקול דעת

מיכאל ביטון:  אמרו לי עד 4 ק"מ ואני פיניתי 5 ו-6, והוא סופג את הכסף של הפינוי

עמיחי לוי: התשובה היא לא

מיכאל ביטון: אי אפשר למצוא איזה מסלול מולם שיהיו פניות על אנשים או על קהילות או מישהו שזקוק לדבר הזה?     

עמיחי לוי: קודם כל אני לא מכיר עד עכשיו שיש רשויות שפנו עם הדבר הזה

מיכאל ביטון: לא, אני אומר אילת כאינטגרטור, אותה מינהלת שיושבת שם

מיכאל ביטון:  יפגשו בעיה, יבואו למשרד התחבורה ויגידו, תנו לאנשים האלה, יש להם ילדים במרכז, רוצים לנסוע פעם בשבוע, אני לא יודע מה

עמיחי לוי: אני צריך לבדוק ולחזור עם תשובה לוועדה

מיכאל ביטון: אני מבקש שתבדוק את זה, כי החוכמה באירועים האלה זה גמישות

מיכאל ביטון:  יש קו מוחלט של מי שפונה על ידי המדינה יקבל, מי שלא, לא יקבל, אבל כמות החריגים והמצב המשברי יוצר אלפי מקרים ייחודיים שכל משרד חייב שיהיה לו גישה לחריגים וועדה לחריגים, וכל שכן שאפשר לסמוך על מינהלת שנמצאת שם, שזה לא סתם מישהו מושחת רוצה רב קו אלא אנשים שמסתובבים כל יום במלונות ואומרים, תעזרו לזה ולזה, תנו לו רב קו

מיכאל ביטון:  אני חושב שזה יהיה מחווה שהעלויות שלה זעירות כלפי האדם שהוא במשבר, ומשרד רוה"מ יכול לתכלל את זה, הרווחה המקומית שיש לה צוותים בכל המלונות, אז תבדוק את זה

מיכאל ביטון:  תעשה בדק בית על הדבר הזה

עמיחי לוי: בסדר גמור, נבדוק את זה כמה שיותר מהר

עמיחי לוי:      דבר אחרון, תגברנו את שירות התחבורה הציבורית בין אילת לים המלח

עמיחי לוי:  יש הרבה מאוד תנועה בין הקהילות שהתפצלו בין אילת לים המלח והקווים מתוגברים

שלי טל מירון: מה לגבי הטיסות שהייתה התייחסות?     

עמיחי לוי: תחום התעופה, אני לא יודע להתייחס אליו

מיכאל ביטון: קח אותו לבדיקה, אבל ההנחיה היא משהו ספציפי? כי יכול להיות שאנחנו נחליט עוד כמה שבועות לעשות מעקב על הדיון הזה אם נרגיש שחלק מהבעיות לא נפתרו

מיכאל ביטון:  נראה מה רץ קדימה ומה לא ולפי זה נחליט על דיון מעקב, אז השאלה על תעופה, רק למקד אותה ועמיחי ייקח אותה ויבדוק

אליהו לנקין: אני אשיב אם אתה רוצה, היושב-ראש

מיכאל ביטון: כן

אליהו לנקין: השרה הייתה פה שלשום והיא הודיעה כאן שהיא מאשרת למפונים ולמתפנים טיסות בחינם החל מיום שלישי, כלומר החל מהיום

אליהו לנקין:  צריך לבדוק אם זה מיושם, אני לא יודע, אבל זה מה שהיא הודיעה כאן, אז זה לגבי התעופה

מיכאל ביטון: תבדוק, עמיחי, שהדבר הזה נכנס לתוקף

עמיחי לוי: אני אבדוק

מיכאל ביטון: במיוחד אם הוא קיבל פומביות

מיכאל ביטון:  תבדוק שאכן הדבר בתוקף ותדווח לוועדה

מיכאל ביטון:  פשוט תעדכן את מנהל הוועדה בשתי השאלות שהעלינו

עמיחי לוי: בסדר גמור

עמיחי לוי:  אדוני יושב-ראש הוועדה, אני אקדים את שאלתך לענייני תקציבים

עמיחי לוי:  כידוע לך תקציבי תחבורה ציבורית לא מועברים דרך הרשות המקומית, אז במקרה שלנו אין העברות תקציביות לעיריית איילת

מיכאל ביטון: זה בתחבורה ציבורית אבל יש כספי השקעות ברשות של משרד התחבורה, תשתיתיים

מיכאל ביטון:  אם למשל הוא בגודש עכשיו, במקום עיר של 60,000 הוא 120,000 והוא צריך התקני בטיחות או איזה פתרונות, כל בעיה שהעירייה צריכה

מיכאל ביטון:  לפעמים זה דברים קטנים

עמיחי לוי: כל דבר כזה שהעירייה צריכה אנחנו נדאג לטפל כמה שיותר מהר

עמיחי לוי:  אני מניח שאנשי התשתיות בקשר איתכם, ראש העיר

אליהו לנקין: הם לא בקשר עכשיו אבל אנחנו כמובן יכולים ליצור איתם קשר

מיכאל ביטון: תרשום לפניך, ראש העיר, אם יש דברים שנובעים מהמצב הזה שאפשר להציג אותם למשרד התחבורה, הוא יודע להשקיע ברשויות בהיבטים של בטיחות ותחבורה בתוך העיר ולאפשר לעירייה לבצע עבודות שקשורות לתחבורה

מיכאל ביטון:  זאת ההזדמנות

מיכאל ביטון:       משרד הבינוי והשיכון, ורוניקה, בבקשה

ורוניקה: ורוניקה, משרד השיכון, מחוז דרום

ורוניקה:  אני אהיה תמציתית מאוד

ורוניקה:  אנחנו עובדים בשיתוף פעולה מלא עם הרשות גם מבחינת החשבונות

ורוניקה:  כל חשבון שמגיע, במידה וצריך לצמצם ביורוקרטיה, אנחנו כאן

ורוניקה:  אנחנו תמיד מחפשים איך לסייע לרשויות, לא רק לאילת אבל גם לאילת אם יש להם איזושהי בעיה אנחנו תמיד זמינים וקשובים

ורוניקה:  אפשר אפילו לפנות אליי באופן ישיר

ורוניקה:      התקבלה אתמול בקשה בנושא המקלטים, אז הבקשה הזו כמובן כבר הועברה למנכ"ל ואנחנו בוחנים אותה לחיוב כמובן, תלוי במקור תקציבי אבל אנחנו נעשה את מירב המאמצים כדי לסייע בזה

מיכאל ביטון: מה הגדרת התפקיד שלך שם, ורוניקה?      

ורוניקה גרינברג: מנהלת חטיבה טכנית

ורוניקה גרינברג:  עובדת עם שולמית שפיגל

מיכאל ביטון: אין עליכם

מיכאל ביטון:  האם אתם מעמידים לרשות העיר איזה אינטגרטור או איש קשר בסוגיות של משרד השיכון כמו שמשרדים אחרים עשו פה?     

ורוניקה גרינברג: כמובן

ורוניקה גרינברג:  באופן קבוע יש לנו איש מחוז, גבריאל פינקלשטיין וגם אני

ורוניקה גרינברג:  אנחנו זמינים באופן טלפוני בכל שעה אם צריך לקדם

מיכאל ביטון: בסדר

מיכאל ביטון:  כל המשרדים צריכים להגיע לאילת אבל לא כל יום

מיכאל ביטון:  כשראש העיר עושה הערכת מצב, לעלות, להקשיב, לשמוע אותו, למנות בכל משרד איש קשר שיודע לתכלל בקשות שונות גם אם זה לא התחום השוטף שלו

מיכאל ביטון:  כמו שכל משרד פה שם אנשים שהמקצוע שלהם זה לא אילת אבל קיבלו משימה להיות אנשי קשר לאילת ולפתור בעיות, אז אני מבקש מכל המשרדים גם איש קשר, גם לעלות לזום של הערכת המצב היומית של ראש העיר, להיות בהאזנה, להיות בזמינות

מיכאל ביטון:  הדבר הזה יוצר הרגשה שהממשלה נוכחת, קשובה וגם פועלת

מיכאל ביטון:       אני חושב שמשרד השיכון צריך להיכנס בתחומים שיש לו

מיכאל ביטון:  אין לו הרבה את זה

מיכאל ביטון:  כל ההיבטים הרכים של שיקום שכונות חברתי ותנופה ותוכניות שונות שאתם יודעים לעשות לאורך השנה בשכונות ובמקומות עם קשיים, זה הזמן

מיכאל ביטון:  נוצרה שם שכונה

מיכאל ביטון:  מה שקורה במלונות זה שכונה ויש דברים שאפשר לעשות עבור העיר אילת, אז נא לבחון מעשים נוספים מצד משרד השיכון למען העיר אילת בימים המאתגרים

מיכאל ביטון:       עוד משרדי ממשלה, בבקשה

עדי שמאי: אהלן, עדי שמאי, מנהל אגף קידום אוכלוסיות הלהט"ב במשרד לשוויון חברתי

עדי שמאי:  אין לנו הרבה סמכויות והרבה מה להציע, אבל אני רק אגיד שהיום חתמנו על הסכם עם התאחדות הסטודנטים, ומחר אנחנו נוכל לדחוף כמו שאמרתם פה מקודם, כמות של עשרות סטודנטים מלגאים בהיקף משרה של 130 שעות ללא הגבלת שעות שיוכלו בעצם לסייע לרשות בכל צורך שהם יגישו, ממוקד טלפוני דרך סיוע במלונות

מיכאל ביטון: אתם דואגים לקיום שלהם והם יכולים פשוט להיות כוח התנדבותי של הצוותים

עדי שמאי: אנחנו דואגים לגייס את הסטודנטים

עדי שמאי:  ככל הנראה זה יהיה סטודנטים מהעיר אילת

עדי שמאי:  יש קושי לארגן גם את הלינה, אוכל והכול, אבל אנחנו כמובן נראה איך אנחנו - - -      

מיכאל ביטון: בני המקום זה מעולה

מיכאל ביטון:  אלי, לבחור סטודנטים בני המקום, לתגמל אותם, לצרף אותם לצוותי פעולה שלך

מיכאל ביטון:  יש לכם גם תקציב עירוני רגיל לעיריות שעושות יוזמות ומטפלות בסוגיות של להט"ב

מיכאל ביטון:  אתם יכולים לתגבר את זה, להגדיל את זה לעיר אילת

עדי שמאי: אני אגיד שיש לנו התקשרות עם עיריית אילת

עדי שמאי:  הכסף שם הוא לא כסף רב

עדי שמאי:  מדובר ברכזת בחצי משרה

עדי שמאי:  המצ'ינג שם זה מצ'ינג של 90/10

עדי שמאי:  אנחנו עכשיו הגשנו בקשה לחשב הכללי כדי בעצם להגיש מקדמה לעיר אילת ולא לבצע תשלומים בדיעבד כדי בעצם לייצר עוד תזרים בעירייה למרות שזה יחסית כסף קטן

מיכאל ביטון: תשקלו להגדיל קצת

מיכאל ביטון:  אם הבעיה או האתגרים קיימים בשגרה, אז עכשיו הם כפולים ומכופלים

מיכאל ביטון:  אני מציע, ראש העיר, שתגיש למשרד לשוויון חברתי בקשה מפורטת בתחומי העשייה שלו כולל להט"ב, אבל יש לו עוד אגפים, ותבקש מה שאתה צריך

מיכאל ביטון:  אנחנו רוצים לראות שהוא יעשה את זה, שהוא יישא בנטל

אליהו לנקין: אני אעשה את זה, היושב-ראש

מיכאל ביטון: עוד משרדי ממשלה, בבקשה

נעם מוזס: שלום, נעם מוזס, משרד החקלאות

נעם מוזס:  אני מנהל את התחום של חקלאות ימית

נעם מוזס:  אנחנו אמנם לא בנתיב הקריטי של ההתמודדות של אילת עם המצב הנוכחי

נעם מוזס:  אנחנו יותר עסוקים באזור העוטף ובצפון, אבל אני אגיד כמה מילים מאוד בקצרה

נעם מוזס:  אנחנו מנסים לשמר תהליכים שהתחילו באמצעות החלטות הממשלה האחרונות בתחומים שלנו

נעם מוזס:  חלק מהתהליכים נעצרו בגלל עצירת תקציבים, אבל יחד עם זה אנחנו מנסים לשמר מה שאפשר, לחזק ולמנוע קריסה של עסקים ופעילויות חקלאיות באזור אילת, כולל עדיין מתן מענקים, לפתור בעיות של יבוא/ייצוא של פעילויות באזור של אילת

נעם מוזס:  אם אנחנו נצליח, אנחנו גם נמשיך את תהליכי הפיתוח שעמלנו עליהם רבות ביחד עם ראש העיר ועם האנשים של עיריית אילת

נעם מוזס:      אני רק אגיד לסיום ששבועיים לפני פרוץ המאורעות היה מפגש מאוד טוב בין אילת ועקבה

נעם מוזס:  לנו הייתה פגישת עבודה אחרי האירועים

נעם מוזס:  השותפים הירדנים בתחום שלנו התעקשו כן לקיים את הפגישה ובאמת קיימנו פגישה בזום עם אותם אנשים לפני מספר ימים, וזה היה מעודד שבכל אופן גם שם יש איזשהו רצון להמשכיות של הקשר

מיכאל ביטון: החקלאות הימית נשארה בתחומי העיר אילת?     

נעם מוזס: כן, יש פעילויות בתחום העיר אילת

מיכאל ביטון: יש דברים, ראש העיר, שאתה צריך ממשרד החקלאות?      

אליהו לנקין: דווקא עם משרד החקלאות הדברים עובדים יפה

אליהו לנקין:  כמו שנעם אמר, כרגע זה זז הצידה כמובן בגלל המלחמה אבל זה אחד הנושאים כמו שאתה יודע, שהוא מהותי לעיר אילת

אליהו לנקין:  מבחינתנו זה הדבר הבא אם תירצו, ואולי אחד הדברים שמאזנים במאמץ שלנו לגוון ולהרחיב את מקורות התעסוקה באילת

אליהו לנקין:  אנחנו בונים על זה רבות ויש לזה החלטת ממשלה ייחודית שאנחנו מקדמים אותה וזה מתקדם יפה

אליהו לנקין:  אילת הופכת למרכז עולמי לחקלאות ימית ולביוטכנולוגיה ימית

אליהו לנקין:  בסוף זה העתיד של הביטחון התזונתי בעולם ואנחנו רוצים להיות עיר מרכזית בנושא הזה וזה עובד יפה

נעם מוזס: אני רק אולי אגיד שאנחנו בקשר עם האוצר על מנת לשמר תקציבים שאמנם הם לא קשורים בנושא הלחימה אבל בהחלט הם חשובים להמשכיות תפקודית בתחומים האלה, וחשוב לנו שהתקציבים האלה ימשיכו להיות זמינים ושנוכל לממש אותם

מיכאל ביטון: יפה

מיכאל ביטון:  משרד הפנים הציגו את העשייה שלו דרך אותה העברה של הכספים, אבל אם הוא רוצה להוסיף משהו

עידו צ'פניק: עידו צ'פניק, מנהל אגף מתודולוגיית בקרה במינהל לשלטון מקומי

עידו צ'פניק:  מעבר לנושא של השיפוי של קליטת האוכלוסייה שטיפלנו באמת במינימום ביורוקרטיה, הצהרה, תוך 24 שעות 70% מהכסף בחשבון, ובימים הקרובים תועבר השארית, העברנו מייד עם תחילת המערכה מיליון שקלים באמצעות מענק תיקון עיוותים לעיר אילת, ומעבר לזה אנחנו עוסקים עכשיו בהקצאה של 70 מיליון שקלים מענק שוטף גמיש להוצאות חירום, וקול קורא להצטיידות בחירום של 50 מיליון שקלים בסך הכול

עידו צ'פניק:  עובדים על פתרונות מקצועיים למתן שיפויים ככל שיוחלט לתת בנושאים נוספים, אובדן הכנסות

עידו צ'פניק:       יהיה אובדן של הכנסות בשלטון המקומי מעסקים, בארנונה, הכנסות עצמיות אחרות וכדומה, והמון הקלות רגולטוריות כי אנחנו לא רוצים שהרשויות יתעסקו עכשיו בהארכה של רישיונות עסק או במכרזים לחוזים שמסתיימים, אז אנחנו מתקנים חקיקה ועושים מה שצריך כדי להקל

עידו צ'פניק:  הגענו לסיכום עם בנק מרכנתיל

עידו צ'פניק:  רשויות שרוצות, ידחו להן את פירעון ההלוואות שלהן

עידו צ'פניק:  אנחנו שמחים שבנקים נוספים מאמצים את המתווה הזה אפילו שהוא לא סוכם איתם בכתב, ורק משום התחרות פרסמנו הוראת שעה לשימוש בעודפי מזומנים בקרנות פיתוח לטובת ביצוע פעולות חירום שוטפות

עידו צ'פניק:  ממש מינימום של ביורוקרטיה

עידו צ'פניק:  אם צריך אשראי לזמן קצר, אישור עקרוני לאשראי לזמן ארוך עד שתתבהר התמונה של השיפויים ושל ההוצאות מצד שני

עידו צ'פניק:       אפשרנו להפעיל שיקול דעת בהקלות בנושא של ביצוע הליכי אכיפת גבייה למרות שזה שנת בחירות

עידו צ'פניק:  בדרך כלל בשנת בחירות אנחנו יותר פוקחים עין לוודא שלא מורידים את הרגל מהגז מנימוקים כאלה, אז אנחנו מנסים לעשות את המקסימום כדי שהרשויות יהיו פנויות ויהיה להן את הכלים לטפל במשימות שיש להן היום

עידו צ'פניק:  אני לא אפרט כי באמת קצרה היריעה

עידו צ'פניק:  המון נושאים של כוח אדם, העסקות זמניות, קליטת סטודנטים בהיקפים רחבים מהרגיל בתאגידים עירוניים וכדומה כדי שהרשויות, באמת לא יהיו להן מגבלות ולא יהיה להן חסמים

עידו צ'פניק:       כמי שאחראי על מתודולוגיית הבקרה אני יכול גם להגיד שהחזרה לשגרה תהיה מדורגת

עידו צ'פניק:  לא ברגע אחד נשכח מסט הכלים הזה שנתנו ללחימה, אבל אני מקווה שמהלימון האכזר הזה נצליח בכל זאת איזושהי לימונדה להוציא, ואולי חלק מהדברים האלה נאמץ גם לימי השגרה שיבואו במהרה בימנו, אנחנו מקווים

מיכאל ביטון: תודה, עידו

מיכאל ביטון:       ראש העיר, משרד הפנים, אתה בערוץ ישיר עם השר? הדברים מתקדמים?     

אליהו לנקין: שוחחתי עם השר לפני כמה שעות

אליהו לנקין:  דיברתי איתו על הפערים

אליהו לנקין:  הוא העלה על הקו מייד את הגורמים הרלוונטיים, הנחה אותם לטפל

אליהו לנקין:  אני מקווה שגם הפערים הללו ייסגרו

מיכאל ביטון: תודה

מיכאל ביטון:       ידידיה, מה העלית בחכתך על ה-2 מיליון ועל ה-12 מיליון?     

ידידיה גרינוולד: תראה, יושב-ראש הוועדה, אין לי תשובה האם זה יהיה דרך משרד נגב גליל או דרך משרד אחר

ידידיה גרינוולד:  אני כן אומר, אנחנו נשב היום עם ראש העיר, עם גורמי המקצוע - - -      

מיכאל ביטון: יש להם שם כסף, למשרד נגב גליל, מתוכו 5 מיליון של רוה"מ

ידידיה גרינוולד: כמו שנאמר פה, השאלה היא האם עכשיו צריך החרגת חשבות או לא

ידידיה גרינוולד:  יכול להיות שאפשר לעשות את זה בצורה מסודרת

מיכאל ביטון: לא אכפת לי איך, העיקר שיעבור הכסף השבוע

ידידיה גרינוולד: אני כן יכול להבטיח שאנחנו נשב היום עם גורמי מקצוע של העירייה או עם ראש העיר, מה שהוא ירצה, ונראה איך נותנים מענים

מיכאל ביטון: היום אתה יושב איתו

מיכאל ביטון:  אהבתי את התשובה שלך, תשובה לעניין

מיכאל ביטון:  היום יושבים ואתה פותר חסמים של העברות כספים

מיכאל ביטון:       עוד משרד, כן

דינה צ'רנו: משרד הבריאות

מיכאל ביטון: חשוב

מיכאל ביטון:  אנחנו בכלל מחמיאים למשרד הבריאות במלחמה, גם על היום הראשון והטיפול בפצועים וגם על העשייה, ולרופאים ולאחיות, לסניטרים ולכוחות עזר רפואיים

מיכאל ביטון:  באמת הם ניכרו בשעתם הגדולה

מיכאל ביטון:  בבקשה, גבירתי

דינה צ'רנו: תודה

דינה צ'רנו:  דינה צ'רנו מהאגף לפיקוח על קופות חולים ושב"ן

דינה צ'רנו:  אני יותר מייצגת את הצד של הקהילה

דינה צ'רנו:  יש לנו גם נציגים בזום שיוכלו להרחיב אם צריך בנוגע לבתי חולים

מיכאל ביטון: אולי בהמשך כי היום לא נספיק

מיכאל ביטון:  אנחנו חרגנו מזמן המליאה

מיכאל ביטון:  השעה 16:00 ואסור לנו לקיים דיונים, אבל אם יהיה דיון מעקב אני מתחייב שאני אתן למשרד הבריאות לדבר בהרחבה

מיכאל ביטון:  בבקשה

דינה צ'רנו: ממש בכמה מילים

דינה צ'רנו:  כמו שאמרת, לצערנו אנחנו מורגלים במתן מענה ומענה ארוך במקרה חירום ובעיתות חירום

דינה צ'רנו:  הקורונה לימדה אותנו הרבה דברים

דינה צ'רנו:  בהסתכלות שלנו אין מבחינתנו הבדל בין המפונים למלונות ואלה שהתפנו עצמאית, כי חלק ניכר מהמפונים גם לא נמצאים שם במלונות, אז אנחנו נותנים מענים לכולם

דינה צ'רנו:  המענה המיטבי שניתן הוא על ידי קופות החולים והם באמת נותנות מענים נרחבים, גם עיבוי של הצוותים הקיימים, גם תגבורים, הרחבה של ניידת הממוגרפיה שעובדת שם, טיפול יומי לחולים אונקולוגים ועוד המון מענים נוספים שניתנים

מיכאל ביטון: כל המפונים עכשיו שבעצם הולכים לקופות של אילת, אז מה קורה?     

דינה צ'רנו: נכון, אז הקופות עיבו בצורה מאוד משמעותית את המענים שניתנים

דינה צ'רנו:  צוותים הוצאו לשם ונמצאים שם בסבבים

דינה צ'רנו:  נפתחו מרפאות במלונות, נפתחו מרפאות ניידות שמסתובבות

דינה צ'רנו:  יש לנו קופת חולים שמסתובבת בין המבוטחים

מיכאל ביטון: יש לכם גם איזה הצהרה של אותם שלושה טיפולים מהירים, נפשיים?     

דינה צ'רנו: נכון מאוד

מיכאל ביטון: הדבר הזה קורה בפועל?      

דינה צ'רנו: בהחלט קורה

מיכאל ביטון: יכול להיות שקוראים להם לבוא לקחת אבל אני יודע שיש מחסור במטפלים, אז איך זה מתרחש?     

דינה צ'רנו: המצוקה במערכת הבריאות היא לא חדשה

דינה צ'רנו:  אנחנו כן בונים עכשיו תוכנית מאוד מוגברת לטיפול ולקליטה של צוותים חדשים לתוך המערכת הציבורית כדי לעבות את המענים

דינה צ'רנו:  יחד עם זאת יש את כל המענים שכן ניתנים היום על ידי הקופות

דינה צ'רנו:  מבוטחים יכולים לקבל שירות גם אם זה לא הקופה שלהם ויש להם מבוטח של קופה אחת, והמרפאה שנפתחה במלון היא של הקופה השנייה, הוא יקבל שירות ויקבל מענה

מיכאל ביטון: בהיבט הזה של מה שראיתי פרסומים, שבו אם יש לך חרדה, מייד נטפל בך, אנשים משתמשים בזה?      

דינה צ'רנו: אנשים משתמשים, כן

מיכאל ביטון: יש דאטה כמה פניות היו נגיד באילת?     

דינה צ'רנו: זה פחות התחום שלי, זה יותר התחום של בריאות הנפש

דינה צ'רנו:  אנחנו נוכל להציג לוועדה כמובן בהמשך, אבל למה שאני מכירה יש בהחלט שימוש בשירות הזה ונאספים הנתונים

מיכאל ביטון: את יכולה להגיד זמנית שאת אשת הקשר לצוות של ראש העיר על כל מישהו שהוא פוגש במלון וצריך איזה טיפול ולא יודע לעשות את הביורוקרטיה, לפנות לקופה שלו? הוא לא ראה את הפרסום שהוא זכאי לטיפול מיידי, אם יש לו תחושות כאלה ואחרות

דינה צ'רנו: ראש העיר מכיר אותי כבר מדיונים קודמים על החלטות הממשלה שאנחנו עוסקים בהן לא מעט לטובת קידום העיר אילת, וגם יש לנו את ליאור אבינועם שמטפל בנושא, אז אנחנו ערוכים ויש לנו איש קשר

דינה צ'רנו:       חשוב לי מאוד להגיד שהיינו באמת בשלהי המלחמה בגיבוש צרכים של המערכת לטובת החלטת הממשלה הבאה, כי חשוב לזכור שאילת תמשיך ותצטרך את התמיכה ואת הדגש גם בימי השגרה אחרי שתיגמר המלחמה

מיכאל ביטון: ואתגר הבריאות שם הוא כל השנה קשה

דינה צ'רנו: נכון, לא פשוט

מיכאל ביטון: ואחרי סגירת שדה דב עוד יותר פגעו במטופלים האונקולוגים ואחרים, וגם בית החולים צריך שם שדרוג

מיכאל ביטון:  אם המקום הזה הופך להיות באיום ביטחוני, דורש השקעות והיערכות

דינה צ'רנו: בהחלט

מיכאל ביטון: זה יותר להחלטות ממשלה ארוכות הטווח

דינה צ'רנו: חלק מהתרחישים שלנו גם עוסקים כמובן במענה כרגע במקרה של אר"ן אם באמת יתפרצו שם אירועי חירום, מה עושים, איך מתייחסים, איך ממשיכים את טיפולי הדיאליזה וכו', אז גם לגבי האירועים האלה אנחנו נערכים כרגע

מיכאל ביטון: תודה רבה

מיכאל ביטון:  אם תירצו להרחיב בדיון הבא, אני אתן לכם להיות מהראשונים

מיכאל ביטון:       ראש העיר, סיכום קצרצר שלך ואני אסכם

אליהו לנקין: אני רק אגיד בעניין הבריאותי

אליהו לנקין:  חשוב לומר שכמו שציינת, זה האתגר הגדול ביותר של העיר אילת יחד עם אתגר התחבורה

אליהו לנקין:  זה שני אתגרים ענקיים

אליהו לנקין:  במלחמה הזאת אני חושב שהאתגר הבריאותי, ראינו את הפער הגדול, ראינו את המשמעויות, ראינו כמה האתגר הזה הוא ענק וכמה הפערים הם גדולים

אליהו לנקין:  אני אומר את זה למרות שאנחנו כולנו יודעים שבעניין הזה צריך להיות השקעות ענק כדי להביא את אילת בכלל, קודם כל את תושבי אילת לפני שמדברים על המפונים והמתפנים

אליהו לנקין:  60,000 תושבי אילת שסובלים סבל רב בכל ימות השנה בכל מה שקשור לשירותים בריאותיים ונדרשים להגיע על כל בדיקה, על כל טיפול, על כל ניתוח, למרכזים רפואיים במרכז הארץ על כל המשמעות בזה, וציינת כמובן את סגירת שדה דב ואת המשמעויות

אליהו לנקין:       לסיכום, קודם כל אדוני היושב-ראש, תודה על הישיבה הזאת

אליהו לנקין:  היא מאוד חשובה

אליהו לנקין:  יש כאן באמת משרדים שעשו ומנסים לעשות רבות

אליהו לנקין:  לא שמעתי את נגב גליל למרות שמירית התבטאה, אבל הם באמת היו גם הראשונים שבאו

אליהו לנקין:  עדיין אני רוצה לומר ולסכם בדברים הללו, היושב-ראש, יש כאן באמת רצון טוב

אליהו לנקין:  עכשיו יש שני אתגרים ענקיים, הראשון זה כשאנחנו יודעים שלפנינו דרך ארוכה לגלות את הגמישות הכי גדולה של משרדי הממשלה אבל בעיקר של האוצר ושל מי שאמור לשחרר כספים, כי בסוף אנחנו רק בתחילתה של הדרך

אליהו לנקין:  אני מקווה מאוד שהישיבה הזאת תניע את הגלגלים ולא תייצר לנו כפי שאמרתי, אתגרים נוספים והתמודדויות שאנחנו צריכים לשים אותם בצד כרגע ולהתמקד במטרה המרכזית

אליהו לנקין:  זה אחד

אליהו לנקין:      הדבר השני זה כמובן יותר גדול מבחינתנו, זה העניין של להתמודד עם השלכות המלחמה על העיר אילת ועל הפגיעה הכלכלית הקשה בעיר אילת

אליהו לנקין:  זו המשימה הגדולה כרגע

אליהו לנקין:  בזה צריך להתמקד

אליהו לנקין:  אם משרד ראש הממשלה ומשרד האוצר והמשרדים האחרים יבינו את האתגר הגדול הזה ויתנו לזה פתרון, בין אם זה באמצעות החלטת ממשלה ייחודית ובין אם זה פתרון אחר בתקנה כזאת או אחרת, אני חושב שלא תהיה ברירה אלא החלטת ממשלה ייחודית שאני מבקש שכמובן הוועדה ואתה בראשותה תעקבו מקרוב שהדברים האלה קורים

אליהו לנקין:  זה האתגר הגדול, לתת מענה לאלפי העסקים שלנו שחס וחלילה לא יקרסו כמו שהיה כאן בקורונה

אליהו לנקין:  אתה זוכר, 75% אבטלה, קריסה של מאות עסקים, 1,200 עסקים שלא קמו עוד אחרי הקורונה

אליהו לנקין:  אני לא רוצה לחזור לזה

אליהו לנקין:  אני לא רוצה לחשוב על זה ולא רוצים להיות שם, לכן בואו נקדים תרופה למכה ונהיה מוכנים לעניין הזה

אליהו לנקין:  תודה רבה, היושב-ראש

מיכאל ביטון: תודה, ראש העיר

מיכאל ביטון:       אני מסכם כך: כל המדינה חוותה שבר גדול ואסון לאומי

מיכאל ביטון:  נקלענו למלחמה, מלחמת אין ברירה ואנחנו נכריע את אויבינו גם בעזה וגם בכל חזית אחרת

מיכאל ביטון:  בינתיים גם העיר אילת חוותה את האתגר הזה בעוצמה, שם התגלתה עשייה אדירה גם של הרשות המקומית, גם של מלכ"רים, עמותות ומתנדבים וגם של כניסה אט-אט של משרדי ממשלה, יחסית חלקם במהירות בשבוע הראשון ואחרים שהצטרפו ושהפנימו את גודל השעה ואת האתגר של עיר שהכפילה את עצמה על ידי מפונים בשעת השבר המשפחתית והאישית שלהם

מיכאל ביטון:  הדבר הזה יוצר אתגרים עצומים מכל הסוגים, חברתיים, קהילתיים, נפשיים, תעסוקתיים, כלכליים, תפקודיים

מיכאל ביטון:  כל האתגרים מונחים על גבה של העיר אילת כמקרה בוחן לאיך שאנחנו מטפלים בכלל במפונים בישראל אבל בריכוז גבוה

מיכאל ביטון:      אנחנו דורשים מהמשרדים לשחרר חסמים

מיכאל ביטון:  אנחנו רואים פה כסף משמעותי שיכול להגיע מייד לעיר אילת כמו אותם 12 מיליון שמורכבים מהקצאה כספית של משרד ראש הממשלה, וסכומים שנגב גליל מנייד עבור העיר אילת

מיכאל ביטון:  אנחנו צריכים להעביר להם תוך שבוע את ה-12 מיליון שקל האלה פשוט ללא היסוס

מיכאל ביטון:  אנחנו גם רשמנו לפנינו שמשרד הפנים בחלק היחסי של סיוע לערים של אותם 38 מיליון, כבר העביר לאילת 11 מיליון או את הרוב העביר ועתיד להעביר, ואנחנו מבקשים ממנו גם את אותם גל שני שהוא שוקל לעשות, כבר לעשות מהר ולהתחשבן

מיכאל ביטון:  אני רושם לפניי שמשרד הפנים אמר שזה יקרה בימים הקרובים

מיכאל ביטון:  אם אנחנו נעמיד מעטפה לראש העיר של כמה עשרות מיליונים בימים הקרובים מהשחרורים האלה, אני חושב שעשינו דבר גדול

מיכאל ביטון:       אני מאוד רוצה להעריך את כל המשרדים

מיכאל ביטון:  אני לא אצליח להגיד את כל השמות אבל כולכם הייתם פה ושמעתם את העשייה של כל אחד מכם, במיוחד משרדים שהבינו את גודל השעה והעמידו איש קשר לעיר אילת, ונוכחים וזמינים עבור העיר אילת

מיכאל ביטון:  גם שרים שהגיעו לשם

מיכאל ביטון:  לא רק באו, גם השאירו משהו ועשו משהו והנחו את העובדים שלהם לפתור בעיות, אז זאת הזדמנות באמת להוקיר את כל אנשי המקצוע שמסורים לעיר אילת, אבל עדיין לשחרר חסמים, להגדיל תקציבים

מיכאל ביטון:  משרדים שעוד לא עשו את זה, לבדוק את זה

מיכאל ביטון:  מבקשים מהתחבורה גם לבדוק את הגמישות ברב קו למפונים עצמאיים או רווחתיים שהגיעו לעיר בהמלצה של משרד רוה"מ

מיכאל ביטון:  מחלקת הרווחה העירונית, לסייע לאנשים האלה להתנייד ולחזור לתפקוד

מיכאל ביטון:  להגדיל השקעות בתשתיות פיזיות תחבורתיות גם אם הן נגזרות מהעומס הזה שנמצא כרגע בעיר

מיכאל ביטון:      משרד התיירות שבוחן למקד מאמץ מיוחד גם בעיר אילת על ידי השר

מיכאל ביטון:  שיכון, להעמיד איש קשר לעיר אילת, לבחון בתקציבים הרכים של המשרד מה הוא יכול לעשות בתקציבי שיקום שכונות, מה שקראו פעם שיקום שכונות חברתי ותקציבי תנופה ואחרים שהיו במשרד השיכון

מיכאל ביטון:  משרד לשוויון חברתי חייב להשקיע בעיר אילת כסף תוספתי

מיכאל ביטון:  ראש העיר יגיש לכם פנייה

מיכאל ביטון:  אין יותר ראוי מלהשקיע בעיר אילת בזמן הזה

מיכאל ביטון:       החלטת הממשלה לטווח הקצר והארוך, עוד אדבר עם ראש העיר מה נכון ואיך לדחוף ואיך זה מתגבש

מיכאל ביטון:  משרד ראש הממשלה והאוצר אמורים להיות מתכללים של החלטת ממשלה, בין אם היא נסובה על הימים הדחופים או על העתיד או משולבת

מיכאל ביטון:  כל האפשרויות לפניכם

מיכאל ביטון:  תנו לעיר יציבות

מיכאל ביטון:  תנו לעיר החלטת ממשלה שהיא ממתינה לה כל כך הרבה זמן, וכבר טיוטות התקיימו עבור העיר אילת לפני המלחמה, וכל שכן הצידוק לקיים החלטה ייחודית עבור אילת

מיכאל ביטון:  סקרנו כמה היא מיוחדת, כמה היא רחוקה, כמה היא מנותקת, כמה היא מאוימת יותר מתמיד ביטחונית, כמה היא נושאת בנטל יותר מתמיד באתגר הכי גדול של המלחמה, טיפול באזרחים וטיפול בעורף

מיכאל ביטון:  כל ההסברים האלה מצדיקים החלטת ממשלה שתיתן יציבות שנה קדימה, חמש שנים קדימה ולא שיחיו מן היד לפה ועל בסיס של חודש או חודשיים בטפטוף של התקציבים שדיברנו עליהם

מיכאל ביטון:       הוועדה תבחן את הדיווחים של המשרדים על העשייה

מיכאל ביטון:  נתנו פה כמה משימות שאנחנו מבקשים לעדכן אותנו, גם האוצר על העברת הכסף, גם הפנים על העברת הכסף, גם התחבורה על הפתרון של הרב קו והגדלת השקעות פיזיות

מיכאל ביטון:  נא לדווח למנהל הוועדה על התקדמות

מיכאל ביטון:  בזמן מלחמה אם תעשו את הדיווחים האלה תוך שבוע, כל שכן דיווח שיש בו פתרון, אנחנו נוקיר ונעריך אתכם

מיכאל ביטון:  על פי ההתקדמות נחליט על דיון מעקב עבור העיר אילת

מיכאל ביטון:  בטוח יהיה פה דיון על החלטת הממשלה לאילת

מיכאל ביטון:  מתי נחליט שזה נכון? לפי תפיסת עולם גם של משרדי הממשלה וגם של ראש העיר, זה יהיה דיון, אבל מעקב על מה שדובר כאן לא יהיה אם תרוצו קדימה

מיכאל ביטון:  אני ממש התרשמתי לטובה מהתקשורת שיש לחלק ממשרדי הממשלה עם העיר אילת, ומה שצריך להשלים, עלינו עליו ודיברנו

מיכאל ביטון:  נעשה אותו, אני חושב שזה יהיה מכובד

מיכאל ביטון:       אני מודה לכולם וסוגר את הדיון

מיכאל ביטון:  תודה רבה